Kosovski premijer Avdullah Hoti (desno) sa predstavnicima Preševske doline, nakon odluke o osnivanju Kancelarije za pomoć građanima ovog područja na jugu Srbije, Priština, 29. septembra 2020.\nPremijer Kosova Avdulah (Avdullah) Hoti izjavio je da će se kosovska Kancelarija za pomoć građanima Preševske doline, “baviti pitanjima koja nisu navedena u odluci” o njenom osnivanju. Hoti je to naveo u utorak, 29. septembra, nakon što se u Prištini sastao sa predstavnicima ove oblasti pretežno naseljene Albancima na jugu Srbije.\n“Kancelarija će se baviti drugim pitanjima koja nisu navedena u ovoj odluci, ali koja se javljaju kao zahtevi i eventualne potrebe građana koji žive u Preševskoj dolini“, rekao je premijer Hoti ne iznoseći više detalja.\nDo susreta u glavnom gradu Kosova, na kojem su učestvovali predsednik Nacionalnog saveta Albanaca u Srbiji, Ragmi Mustafa, narodni poslanik u Skupštini Srbije Šaip Kamberi i predsednici opština Bujanovac Nagip Arifi i Preševo Šćiprim Arifi, došlo je dan nakon što je Vlada Kosova osnovala posebnu kancelariju.\nOvo telo, kako je navedeno u Odluci o osnivanju, biće posvećeno preduzimanju potrebnih mera za olakšavanje i unapređenje života građana koji žive na jugu Srbije, sa posebnim naglaskom na obrazovanje, kulturu i ekonomiju.\nTakođe, prema odluci Vlade Kosova od 28. septembra Kancelarija će raditi u sklopu kancelarije premijera.\nPodsetimo i da je Vlada Kosova inače i u maju ove godine izdvojila pola miliona eura za Preševsku dolinu, kao finansijsku podršku za rešavanje situacije stvorene pandemijom korona virusa.\nUčesnik sastanka o razgovorima u Prištini\nPoslanik u Skupštini Srbije iz Bujanovca, Šaip Kamberi, ocenio je da je opštinama na jugu Srbije, sa većinskim albanskim stanovništvom dobrodošla svaka vrsta pomoći i da osnivanje Kancelarije označava početak institucionalne pomoći Kosova Albancima na jugu Srbije.\n„To je dobar korak da Kosovo u okviru granica međunarodnog prava počne institucionalno da se bavi pitanjima Albanaca Preševske doline i da im na institucionalan način pomogne“, rekao je Kamberi za RSE nakon susreta sa Hotijem.\nKamberi je istakao da je osnivanje kancelarije važno i sa aspekta uspostavljanja bolje komunikacije između Albanaca iz Preševske doline sa Vladom Kosova.\n„Mislim da je to važan korak u cilju ostvarivanja svojih zagarantovanih prava u skladu sa međunarodnim standardima“, rekao je sagovornik RSE.\nOn je dodao i da se nada da će otvaranje kancelarije pratiti i sredstva kojima će biti realizovani projekti.\n“I verujem da će je (kancelariju) Vlada Kosova snažno podržati“, rekao je Kamberi.\nKoja pitanja čekaju rešenje?\nIzvršni direktor preševskog Centra za monitoring i istraživanje Kujtim Sadriju, izjavio je za RSE da je osnivanje Kancelarije odlična ideja Vlade Kosova, ali da treba sačekati da se vidi kako će biti realizovana u praksi i kakvi će biti njeni rezultati.\n„Videćemo kako će da bude jer su ranije donošene rezolucije i deklaracije, ali izostala je njihova primena na terenu pa građani nisu videli nikakve koristi od njih“, rekao je Sadriu.\nSadriu je podsetio da građani albanske nacionalnosti na jugu Srbije i dalje imaju mnogo probelema poput nostrifikacije diploma, produžavanja važnosti ličnih dokumenata, zapošljavanju u državnim službama.\n„Sve to treba imati u vidu kako bi se konkretno i kvalitetno pomoglo građanima, naglasio je Sadriu i dodao da bi deo pomoći iz Prištine trebalo usmeriti i ka jačanju nevladinog sektora koji se bavi zaštitom prava građana, kao i ka nezavisnim medijima.\n„Nije to samo slučaj u Preševu i Bujanovcu, već na celom Balkanu ne postoje slobodni mediji koji bi branili interese građana, a ne neke partije, bilo da je u pitanju opozicija ili pozicija“, ocenio je Sadriu.\nNo, kako je objavljeno nakon prištinskih razgovora pomoć Albancima na jugu Srbije neće se ostvarivati samo kroz aktivnosti kosovske kancelarije.\nKosovo i Albanija osnivaju zajednički fond za Preševsku dolinu\nPremijer Hoti najavio je najavio da će Kosovo i Albanija na narednoj sednici zajedničkih vlada, zakazanoj za petak, 2. oktobar, potpisati zajednički sporazum o formiranju zajedničkog fonda Kosova i Albanije za pomoć građanima Preševske doline.\n„Smatram to velikim dostignućem ove vlade i velikim korakom u pružanju i zvanične pomoći, putem vlade, građanima Preševske doline“, kazao je Hoti nakon sednice vlade u utorak u Prištini.\nMinistar pravde Kosova, Seljim Seljimi, ocenio je 27. septembra da je otvaranje Vladine kancelarije za pomoć građanima Preševa, Medveđe i Bujanovca "sjajna vest".\nSeljimi je na Tviteru napisao da će otvaranjem te kancelarije biti obezbeđen i zajednički fond Kosova i Albanije za podršku građanima koji žive u tom području.\n"Ovo pokazuje našu ozbiljnost u stvaranju boljih uslova za život ljudi u Preševskoj dolini", napisao je Seljimi.\nRanije pozivi za pomoć Preševskoj dolini\nPredstavnici Albanaca tri opštine na jugu Srbije usvojili su 14. jula 2018. godine deklaraciju kojom su tražili od Beograda, Prištine i Brisela da u proces pregovora, kao i u finalni dokument briselskog dogovora, uvrste i rešavanje statusa albanske nacionalne manjine iz opština Preševo, Bujanovac i Medveđa.\nŠaip Kamberi, koji je tada bio predsednik opštine Bujanovac, rekao je nakon usvajanja deklaracije za RSE da albanski političari sa juga Srbije godinama unazad zvaničnom Beogradu predočavaju da se Albanci suočavaju sa brojnim problemima, koji su pobrojani i u "Planu sedam tačaka", o merama za afirmaciju Albanaca iz Preševske doline iz 2013. godine.\nOn je kao primer problema naveo gašenje Osnovnog suda u Preševu i to što u Bujanovcu ne postoji tužilaštvo. Kamberi je tada objasnio i da su zahtevi Albanaca sa juga Srbije decentralizacija i poštovanje najosnovnijih standarda u učešću u radu javnih i državnih institucija, u predstavljanju manjine u tim institucijama, u obrazovanju, priznavanju diploma sa Kosova i drugih dokumenata.


Značaj jesenje kosidbe za uspešno prezimljavanje lucerke\nNaslov: Značaj jesenje kosidbe za uspešno prezimljavanje lucerke Pon Feb 14, 2011 11:48 am\nLucerka je višegodišnja biljka, te stoga tokom zime može biti oštećena niskim temperaturama. Prema brojim istraživanjima stepen oštećenja lucerke tokom zime u tesnoj je vezi sa nivoom rezervnih hraniva u korenu. Sistem kosidbe u jesen treba da obezbedi obnovu rezervnih hranjivih materija, koje će omogućiti preživljavanje biljaka i na najnižim temperaturama.\nNa nivo rezervnih materija u korenu lucerke utiču: plodnost zemljišta, klimatski faktori, osobine sorte i oštećenja od štetočina i bolesti. Najznačajni faktor je, ipak, vreme kosidbe (odnosno faze) lucerke tokom godine, kao i pravo vreme poslednje kosidbe u jesen.\nVisoka plodnost zemljišta (bogato kalijumom) doprinosi boljoj sintezi i akumulaciji hraniva i smanjuje stres izazvan jesenjom kosidbom. Kosidba u oktobru nema uticaj na prinos ako je lucerka pravilno đubrena kalijumom. Štetan efekat jesenje kosidbe je manji ako nema stresnih ekoloških uslova. Blaga temperatura zimi i prisustvo funkcionalnih prizemnih listova na biljkama, obezbeđuje veći sadržaj šećera u korenu i smanjuje nepovoljan uticaj jesenje kosidbe. Sorte tolerantne na češću kosidbu, otporne na niske temerature i bolesti (posebno na bakterisko uvenuće), uspevaju da akumuliraju rezervne materije i umanje negativne posledice jesenje kosidbe na prinos i trajanje lucerišta. Iznurena lucerka je usled napada bolesti osetljivija na nepovoljne efekte jesenje kosidbe. Ako ima dovoljno vremena za obnavljanje sadržaja šećera (faza početka cvetanja) između otkosa, kosidba u jesen manje utiče na prinos i trajnost lucerišta u narednoj godini.\nZa prinos i dužinu života lucerišta značajno je da se kosi u odgovarajućoj fazi tokom godine, kako ne bi kosili isuviše mlade biljke pre faze cvetanja, jer to smanjuje sadržaj ugljenih hidrata u korenu, što je u direktnoj vezi sa otpornošću lucerke prema niskim temperaturama. Pravovremanom kosidbom lucerke u jesen značajno mogu da se isprave greške u određivanju kosidbe tokom godine, i ublaži nepovoljno delovanje drugih faktora (ekoloških uslova i dr.). Kosidba lucerke (III otkos) krajem septembra i početkom oktobra može da izazove smanjenja prinosa lucerke i trajanje lucerišta. Na osnovu brojnih istraživanja prihvaćena je preporuka da lucerku treba kositi četiri-šest nedelja pre prvog mraza koji iznosi -2,2°C (killing frost). Ova preporuka je zasnovana na ispitivanju uticaja dva različita sistema kosidbe (dvootkosni i trootkosni) na otpornost lucerke prema niskim temperaturama.\nIzučavanja sa istim intenzitetom kosidbe, međutim, ukazuju da kosidba lucerke tokom kritičnog jesenjeg perioda nije tako značajna, što omogućava više slobode u planiranju kosidbe lucerke tokom godine. Ispitujući uticaj trootkosnog sistema utvrđeno je da kosidba trećeg otkosa u periodu od 15-20. avgusta dovodi do najvećeg propadanja lucerke tokom zime. Da bi se postigao maksimalni prinos u narednoj godini preporučuje se kosidba trećeg otkosa u periodu između 15. septembra i 15. oktobra. Nepovoljan uticaj kosidbe lucerke u jesen zavisi od stepena razvoja biljaka između predposlednjeg i poslednje otkosa. Kada je period između predposlednjeg i poslednjeg otkosa kraći, prinos lucerke u narednoj godini može da ude manji, verovatno zbog nedovoljne količine hraniva u korenu. Obično se ne smanjuje broj biljaka po jedinici površine, ali se prinos u prvom otkosu smanjuje.\nPrimećeno je da nekošena lucerka daje tri porasta tokom godine. Prvi u rano proleće, drugi krajem juna i treći početkom avgusta. Pupoljci koji će se razvijati sledeće godine, razvijaju se krajem avgusta ili početkom septembra.\nNa osnovu izučavanja utvrđeno je da je veoma važno podesiti kosidbu tako da se obezbedi dovoljno vremena za obnavljanje rezervnih hraniva u korenu. Vreme potrebno za obnavljanje hraniva može se skratiti ako se lucerka gaji na plodnom zemljištu, obezbedi hranivima i štiti od bolesti i štetočina. Zato je razmak između predposlednjeg i poslednjeg otkosa veoma važan i treba planirati kosidbu lucerke, kako bi omogućili da ovaj period bude što duži. Kosidba poslednjeg otkosa u jesen u SAD i Kanadi je oko polovine oktobra, dok je u našim uslovima krajem oktobra i početkom novembra. Prema našem iskustvu najbolje je poslednji otkos lucerke pokositi što je moguće kasnije na kraju vegetacionog perioda, a predposlednji što ranije, najmanje 45 dana pre poslednjeg otkosa. Ovaj period je dovoljan lucerki da sintetiše rezervne hranjive materije, i izdrži najniže temperature tokom zime.\nTrootkosni sistem za košenjem trećeg otkosa početkom septembra dao je veće prinose od istog sistema sa košenjem poslednjeg otkosa u drugoj polovini septembra. Češće se u našoj zemlji koristi četvorootkosni sistem, u uslovima suvog ratarenja, a u navodnjavanju ili sa dovoljno vlage petootkosni sistem. Treći otkos u četvorootkosnom sistemu kosi se u periodu od 20. jula da 1. avgusta a poslednji četvrti otkos oko 10. septembra.\nU petootkosnom sistemu najčešće se četvrti otkos kosi oko 20. jula a peti 28. septembra. Sistem kosidbe sa četiri ili pet košenja u godini, i košenjem poslednjeg otkosa neposredno pre stalnih mrazeva, krajem oktobra, obezbeđuje se iskorišćavanje jesenjeg porasta i umanjuje rizik nedovoljnog snabdevanja rezervnih hraniva, odnosno smanjenja prinosa i dužine života biljaka.


Evropska unija podržava Republiku Srbiju u jačanju sistema upravljanja migracijama i sistema azila\n, 13. decembar 2019\nUvodna konferencija EU Tvining projekta „Podrška jačanju upravljanja migracijama i sistema azila u Srbiji“ održana je u Hotelu Envoy u Beogradu. Ovaj projekat ukupne vrednosti 1 milion evra, finansira Evropska unija, a sprovode Švedska migraciona agencija kao vodeći partner i Služba za imigraciju i naturalizaciju Ministarstva pravde i bezbednosti Kraljevine Holandije i Ministarstvo unutrašnjih poslova Republike Slovenije, kao mlađi partneri. Komesarijat za izbeglice i migracije je institucija korisnik ovog projekta.\nNa otvaranju prisutnima su se obratili Vladimir Cucić, Komesar za izbeglice i migracije Republike Srbije, Ivan Ristić, pomoćnik direktora policije, Ministarstvo unutrašnjih poslova, Ingve Engstrom, šef sektora za saradnju, Delegacija Evropske unije u Republici Srbiji, Nj.E. Jan Lundin, ambasador Kraljevine Švedske u Republici Srbiji.\nU drugom delu konferencije Maria Person Tornberg, vođa projekta iz Švedske agencije za migracije je predstavila projekat i naglasila značaj projekta u daljem jačanju kapaciteta Komesarijata za izbeglice i migracije i drugih relevantnih institucija za sprovođenje politika i procedura u oblasti migracija i azila u skladu sa pravnim tekovinama Evropske unije.\nDogađaju su prisustvovali visoki predstavnici Delegacije EU u Republici Srbiji, ambasada Kraljevine Švedske, Kraljevine Holandije i Republike Slovenije, predstavnici brojnih međunarodnih organizacija i državnih institucija Republike Srbije.\nProjekat „Podrška jačanju upravljanja migracijama i sistema azila u Srbiji“ vredan milion evra, koji finansira Evropska unija, ima za cilj da doprinese jačanju kapaciteta Komesarijata za izbeglice i migracije i drugih relevantnih institucija za sprovođenje politika i procedura u oblasti migracija i azila u skladu sa pravnim tekovinama Evropske unije. Projekat je započeo sa realizacijom 7. oktobra 2019. godine i traje 12 meseci.\nKomesarijat za izbeglice i migracije sprovodi ovaj projekat u partnerstvu sa Švedskom migracionom agencijom kao vodećim partnerom i Službom za imigraciju i naturalizaciju Ministarstva pravde i bezbednosti Kraljevine Holandije i Ministarstvom unutrašnjih poslova Republike Slovenije, kao mlađim partnerima.


RTCG - Radio Televizija Crne Gore - Nacionalni javni servis :: Politika :: Srpski diplomata krši praksu međudržavnih odnosa / print=true\nMVP 28. 01. 2020. 22:05 >> 22:55 16\nSrpski diplomata krši praksu međudržavnih odnosa\nMinistar-savjetnik Ambasade Republike Srbije u Podgorici flagrantno krši slovo i duh Bečke konvencije, dobru vjeru i dobru praksu u međudržavnim odnosima i diplomatskim relacijama, saopšteno je iz Ministarstva vanjskih poslova Crne Gore. Kako dodaju, ambasador Republike Srbije obaviješten je o mjerama koje će Crna Gora preduzeti.\nIz tog vladinog resora navoda da se Crna Gora u potpunosti pridržava odredbi Bečke konvencije o diplomatskim odnosima i, kako dodaju, isto očekuje od svih diplomatskih predstavnika u našoj zemlji.\n"U djelovanju ministra-savjetnika Ambasade Republike Srbije u Podgorici, stekli su se, i nepobitno utvrđeni, postupci kojima se flagrantno krši slovo i duh Bečke konvencije, dobra vjera i dobra praksa u međudržavnim odnosima i diplomatskim relacijama", navodi se u saopštenju Ministarstva vanjskih poslova Crne Gore.\nAmbasador Republike Srbije je, kako dodaju iz tog resora, u Ministarstvu vanjskih poslova Crne Gore u otvorenoj i veoma korektnoj komunikaciji, uz, kako su istakli, obostrano razumijevanje, precizno i detaljno obaviješten o karakteru ovih aktivnosti, kao i o odgovarajućim mjerama koje će biti preduzete od strane crnogorskih organa.\n"S druge strane, naša diplomatkinja u zvanju ministra savjetnika u Ambasadi Crne Gore u Beogradu ponaša se i djeluje primjereno i uzorno, poštujući sve standarde i uzuse Bečke konvencije, pa, osim, pukog reciprociteta, stvarnih motiva i razloga za preduzimanje mjera protiv nje nema", navodi se u saopštenju MVP-a.\nPodsjećamo, ministar inostranih poslova Srbije Ivica Dačić kazao je danas da je Crna Gora zabranila prisustvo sastancima državnih organa i institucija otpravniku poslova Ambasade Srbije u Podgorici nakon čega je Srbija primjenila recipročne mjere.\nCrna Gora - Srbija Ministarstvo vanjskih poslova\nDiplomate i službenici MVP uplatili 109.000 eura\nDarmanović na sastanku ministara vanjskih poslova NATO\nMuškarac koji je preminuo u Italiji nije državljanin CG\n26. 03. 2020. 4\nCrnogorski i ruski državljani se vraćaju kućama


Naslovne strane za nedelju, 12. maj - Glas Podrinja\nBLIC - O epidemiji korona virusa "Šta do sada znamo o koroni i zašto nas stalno iznenađuje". "Ekstremni desničari oteli građanski protest" o dešavanjima na protestu protiv vlasti ispred Narodne skupštine.\nVEČERNjE NOVOSTI - "I stranci u jurišu na Skupštinu", list piše o dešavanjima na protestima protiv vlasti ispred Skupštine Srbije. "Grci sa Evije proterali sve srpske turiste", o odluci grčkih vlasti da zbog epidemije korona virusa vrate srpske turiste koji su tamo otišli na letovanje.\nPOLITIKA - Intervju sa epidemiologom Branislavom Tiodorovićem o epidemiji korona virusa "Novi pik iduće nedelje". "Zbog dvoje zaraženih iz Evije vraćena grupa od 50 naših turista", o dešavanjima na grčkom ostrvu zbog epidemije korona virusa.


Konferencija na kojoj su najavljeni protesti u Podgorici\nPoskupljenje električne energije mora biti poništeno, a članovi Regulatorne agencije za energetiku, koji su ga odobrili, moraju podnijeti ostavke. Ovako glase zahtjevi Unije slobodnih sindikata, NVO MANS i Studentske unije koji su za subotu u 12 sati zakazali javno okupljanje u znak protesta zbog povećanja cijene struje ali i zbog uopšte, ugroženog materijalnog položaja gradjana Crne Gore.\nO razlozima za protest, danas je govorio predsjednik glavnog odbora Unije slobodnih sindikata Janko Vučinić koji nije ostavio prostor za nedoumicu.\n"Razlog je što je došlo do sveopšteg bankrota: bankrota familija, bankrota preduzeća, bankrota ustanova, bankrota fabrika, bankrota države. Razlozi su i: KAP, Željezara i ova korupcija u Telekom-u. Razlozi su i Zavale i Avale, kamioni, milioni, satovi...", istakao je Vučinić.\nNabrajanjem se bavila i direktorka NVO Mreža za afirmaciju nevladinog sektora (MANS), Vanja Ćalović koja je rekla da će skup biti dobra prilika i za Vrhovnu državnu tužiteljku Ranku Čarapić da vidi koliko građana od nje očekuje da počne da radi svoj posao, odnosno, da počne da traga za nezakonitostima u Elektroprivredi, Telekomu, podgoričkom Kombinatu aluminijuma, nikšićkoj Željezari i mnogim drugim firmama, ali prije svega, kako je istakla, u Vladi Crne Gore.\nĆalović se, pozivajući građane na protest u subotu, osvrnula i na današnji radni dan premijera Igora Lukšića koji u Tivtu postavlja kamen temeljac za budući hotel u marini za mega-jahte Porto Montenegro kanadskog milijardera globalnog formata Pitera Manka.\n"Prosto ne mogu da vjerujem da nakon izjave premijera Lukšića da mi treba da se snađemo, on danas ide da po ko zna koji put otvara investiciju koju su, ne znam već koliko puta najavljivali, umjesto da je danas u Vladi i razmišlja kako da nas građane zaštiti i omogući nam da plaćamo struju bez korupcije. Gospodin Lukšić, na taj način, simbolično pokazuje da će on umjesto da radi na rješavanju ovoga problema otići da promoviše još jednog od tajkuna", rekla je Ćalovićeva.\nElektrična energija je, shodno prethodnoj odluci Regulatorne agencije, a na zahtjev Elektroprivrede, skuplja od prvog dana nove godine, a cijene naftnih derivata se od prije tri dana nalaze na rekordnim visinama pa je benzin na crnogorskim pumpama sada najskuplji u regionu.\nLitar eurosupera 95 košta 1,38 eura, dok je eurosuper 98 otišao na čak 1,41 euro i to će, strahuje se, zajedno sa poskupljenjem električne energije od skoro sedam odsto izazvati novi talas poskupljenja i udar na već srozan životni standard građana Crne Gore.\nOrganizatori protesta žele da spriječe dalje urušavanje životnog standarda ali se Uniji slobodnih sindikata na subotnjem okupljanju neće pridružiti kolege iz konkurentskog Saveza sindikata koji je više puta javno kritikovan zbog inertnosti i bliskosti sa Vladom.\nMeđutim, protestu protiv poskupljenja će se pridružiti opozicioni političari za koje se očekuje da će poštovati zahtjev organizatora da se ne smiju isticati: vjerski, partijski i drugi simboli, odnosno, da jedina "zastava" treba da bude - račun za struju.\n"Strujomjeri svih nacionalnosti ujedinite se”, poručuju iz Nove srpske demokratije, a u Pokretu za promjene kažu: "Građanski bunt nam je neophodan! To može biti jedan od ključnih pokretača za promjenu aktuelnog stanja".\nPoslanik najjače opozicione Socijalističke narodne partije Velizar Kaluđerović poziva pristalice SNP-a da sjutra dodju na protest.\n"Vlastima treba ukazati da je neprihvatljivo i nedopustivo da se jedan mali broj pojedinaca nezakonito enormno obogati otimajući od onog što su građani stvarali", kazao je.\nGovoreći o potencijalima i mogućim rezultatima subotnjeg, po mnogo čemu specifičnog protesta, analitičar CEDEM-a Miloš Bešić ukazuje na činjenicu da je akciju preduzela koalicija koju čine organizacije sa različitim interesima: Unija slobodnih sindikata je primarno orijentisana na zaštitu ugroženih i obespravljenih radnika, MANS na brigu za pravnu državu, a studenti za budućnost.\n"Ovakvo jedinstvo, podržano masovnim protestom će poslati snažnu političku poruku", kaže Bešić.\n"Kad se ove tri strane ujedine, ukoliko protest bude masovan, a sva je prilika da hoće, onda imate vrlo, vrlo snažnu političku poruku kako vlasti u Crnoj Gori, tako i svim ostalim političkim akterima ali i cjelokupnom crnogorskom društvu, koja vrlo vjerovatno u nekom drugačijem obliku može da inicira i neke druge aktere koji će se približiti tom frontu što bi moglo da ga dodatno značajno ojača. Svako jačanje tog fronta jača ukupne demoratske kapacitete Crne Gore i mislim da svako dobronamjeran, s obzirom na prirodu ciljeva ovog protesta koji nije opoziciono-politički već legitimno-politički, mislim da je širenje i jačanje ovog fronta veoma dobro za jačanje ukupnog procesa demokratizacije Crne Gore i konačno i za eventualnu radikalnu i vrlo objektivnu kritiku aktuelnih političkih aktera. Kako u odnosu na vlasti, tako i u odnosu na opoziciju", zaključuje Bešić.


OBA BiH podmeće da Rusi u Srbiji treniraju svoje obavještajce? – Zvornik Danas\nNaslovna/VIJESTI/Društvo/OBA BiH podmeće da Rusi u Srbiji treniraju svoje obavještajce?\n244 2 minuta čitanja\nObavještajci BiH namjeravaju da plasiranjem lažnih informacija optuže Srbiju da zajedno sa Rusijom priprema akcije destabilizacije regiona.\nDo ove informacije, prema saznanjima „Novosti“, došli su pripadnici srpskih obavještajnih službi koji su o tom planu usmjerenom protiv Srbije informisali i državni vrh.\nObavještajno-bezbjednosna agencija BiH (OBA) pripremila je dokument namjenjen stranim službama sa kojima sarađuje, koji govori o navodnim obavještajnim aktivnostima Ruske Federacije na prostoru Srbije. Prema tom dokumentu, pripadnici vojnoobavještajnih snaga Rusije, navodno, na poligonima srpske vojske obučavaju saradnike sa KiM, iz Sjeverne Makedonije, Crne Gore i Republike Srpske, za destabilizaciju prilika na prostoru Zapadnog Balkana.\n-Sadržaj dokumenta implicira da su cilj „destabilizacije“ zapravo prije svega Kosovo i Metohija i Bosna i Hercegovina – navodi izvor „Novosti“.\n-Ovim dokumentom ta agencija vjerovatno pokušava da se nametne kao kredibilan partner stranim službama u praćenju i sprečavanju prodora ruskog uticaja. Ipak, ovaj pokušaj plasiranja lažnih informacija teško da će naići na uspjeh budući da bilo koja ozbiljna služba može lako da provjeri njihovu vjerodostojnost.\nPraćenje tzv. malignog uticaja Rusije, jeste jedna od glavnih preokupacija zapadnih obavještajnih agencija u ovom regionu. Reaguje se na svaku aktivnost povezanu sa ruskom državom, a jedna od „dežurnih“ tema jeste Srpsko-ruski humanitarni centar u Nišu, koji je na Zapadu proglašen za špijunski centar.\nNedavno je čak i dolazak pripadnika ruske vojske u Srbiju i Srpsku, gdje su pomagali u dezinfekciji objekata na početku epidemije virusa korona, izazvao podozrenje. Početkom maja timu ruskih vojnih stručnjaka nije dozvoljeno ni da uđu u BiH, gdje je, na poziv predsedavajućeg Doma naroda Parlamentarne skupštine Dragana Čovića, trebalo da dezinfikuje Univerzitetsko-kliničku bolnicu u Mostaru.\n„To je posebno došlo do izražaja u posljednje dvije godine, kada OBA radi isključivo protiv RS i Srbije. Bilo je čak i afera i pokušaja prisluškivanja političara i novinara, ne samo u Srpskoj, već i u Srbiji. Međutim, oni to ne rade ni po svojoj ideji, ni uz svoju logistiku. OBA je, zapravo, ekspozitura britanske službe MI-6 i to je nešto što se već dugo zna. Britanci nastoje da prikažu kako se, navodno, bore protiv „ruskog malignog uticaja“, što je obična izmišljotina. „Maligni uticaj“ je samo opravdanje da bi sprovodili ofanzivna dejstva prema Srbiji i Srpskoj.\nKaran kaže da postoji neka vrsta udruženja obavještajnih službi članica NATO u kojem glavnu riječ vode MI-6 i CIA, koje koordiniraju radom balkanskih agencija koje su pod njihovim uticajem i organizuju podjelu posla:\n-OBA je u toj raspodijeli dobila zadatak destabilizacije RS i Srbije. Njihove optužbe da neko ovdje obučava kadrove za potrebe Rusije čista su izmišljotina. Slično kao što je crnogorski državni vrh svojevremeno inscenirao kako je nekakav prekupac na kvantaškoj pijaci navodno vrhunski ruski agent koji je planirao atentat na Mila Đukanovića. Takve akcije postale su prozirne i teško nekoga mogu da prevare – zaključuje Karan.\nSavez za promjene obmanjuje glasače „naprednjaka“


Cilj obeležavanja ovih dana je podizanje svesti o vitalnom značaju vode za zaštitu čovekovog zdravlja, životne sredine i održavanje zdravlja ekosistema planete. Čoveku je neophodno minimum 50 litara vode dnevno - za piće, pranje, kuvanje i sanitarije. Pitanja vode i sanitacije su među najhitnijim globalnim problemima naredne decenije, jer više od 2 milijarde ljudi i dalje živi bez pristupa sigurnoj vodi, još više živi bez higijenskih sanitarnih uslova, a nedostatak vode sve više pogađa neke od najugroženijih svetskih populacija. Voda obuhvata 2/3 Zemljine površine i sa zapreminom od 1,6 milijardi kubnih kilometara i predstavlja najrasprostranjeniju životnu sredinu. Prvi oblik života nastao je u vodi, a ona u svetskom okeanu predstavlja prirodni regulator temperature na Zemlji.\nNa krovu Doncafé fabrike u Šimanovcima su instalirane dve solarne elektrane koje imaju kapacitet da proizvedu skoro 109kW solarne energije. Ostatak električne energije iz mreže je iz 100% obnovljivih izvora, za šta kompanija poseduje sertifikat od EPS-a na godišnjem nivou. Iako ,,zelena’’ električna energija ima nešto višu cenu nego regularna, Strauss Adriatic je opredeljen da svojim delima daje primer drugima i da bude pokretač u ovoj oblasti, te je i član Zelene alijanse, grupe koju je oformila Privredna komora Srbije, a koja za cilj ima razvoj cirkularne ekonomije i deljenje pozitivnih primera prakse. Započet je i projekat zamene dela voznog parka vozilima sa hibridnim pogonom, a tokom 2021. završen je i projekat rekuperacije toplotne energije na sistemu za klimatizaciju proizvodnog pogona te su obezbeđeni dodatni efekti uštede i bolji uslovi za rad zaposlenih. Treba naglasiti i projekat sakupljanja kišnice sa površine cele fabrike, koja se kasnije koristi za zalivanje travnatih površina u fabričkom krugu. Na ovaj način se na godišnjem nivou uštedi oko 400 kubnih metara vode za piće. Kao i za korišćenje kafene plevice, i ovo je inicijativa jednog od zaposlenih u kompaniji.


Vučetić: Prekršena pravila Ustavnog suda\nBEOGRAD - Predsednik Ustavnog suda Srbije Slobodan Vučetić osudio je javne izjave člana Suda Svetozara Čiplića, koji je rekao da očekuje proglašenje nenadležnosti ove institucije u slučaju oduzimanja mandata poslanicima G17 plus Sovraniju Čonjagiću i Vesni Lalić.\n- Nije korektno to što je rekao Čiplić jer je Sud, pre desetak dana, doneo zaključak da se o ovom slučaju niko ne izjašnjava u javnosti dok ne bude okončan. Direktno je odstupio od pravila koje poštuju ostali članovi Suda - kaže za Glas Vučetić. On napominje da nije sigurno da li će sednica Suda tim povodom biti održana pre Nove godine.\n- Iako je slučaj po hitnom postupku pred Ustavnim sudom, da li će o tome biti odlučeno do 1. januara zavisi od sudije izvestioca i njegovog savetnika. Ako oni budu uspeli da završe posao do tada i imaju podršku većine sudija za to, stići ćemo da odlučimo pre Nove godine - objašnjava Vučetić.\nBivši sudija Vrhovnog suda Srbije Zoran Ivošević tvrdi da Ustavni sud nije nadležan za ovaj spor.\nIzvinjenje Koštunice ili vanredni izbori\nVlast na prevaru uzela mandate\nKarić je albanski lobista\nOtkriven plan za rušenje Kurira\nSCG da sarađuje s Tribunalom


Evo do kada je važno da ostanu na snazi i da li će deca morati da nose maske i u školi! - Životni stil\nNaslovnica Zdravlje Evo do kada je važno da ostanu na snazi i da li...\n“To su pitanja koja će biti teška. Ne bi smelo da se popušta sa merama sve dok se ne vide prve dve nedelje škole kako će proći. Ekonomski deo ovog problema je izuzetno značajan”, rekao je Kon.\nPrethodni članak10 mitova o porođaju carskim rezom\nNaredni članaktehnike za koje svaka žena treba da zna — Pro-Age — Lovesensa.rs


Presvlake i sjedišta iz Žepča u avionima svjetskih aviokompanija - Akta.ba\n24.07.2018. 10:31 / Izvor: Akta.ba\nNa pitanje da li su zadovoljni uslovima koje ova lokalna zajednica pruža stranim investitorima, Mills navodi da uglavnom jesu, iako pravila i propisi u BiH predstavljaju izazov za bilo kojeg stranog investitora.\nDo kraja godine je planiran rast proizvodnje od 100% u odnosu na početak 2018. godine i to bi iznosilo cca.10.000 pojedinačnih dijelova mjesečno.\nTrenutno imaju 201 uposlenika, te naglašenu potrebu za 50 novih radnika u proizvodnji, prvenstveno kvalifikovanih šivača.\n"Nalazimo se u sredini u kojoj se osjeti odlazak radne snage na tržišta radne snage zapadne Evrope što je olakšano pristupom Hrvatske Evropskoj uniji. Radna snaga je sve više koncentrisana prema većim gradovima dok su manja mjesta više pogođena odlivom radne snage jer ne mogu pratiti rastom očekivanja radnika za ličnim primanjima", naglašava on.\nInače, austrijska kompanija Greiner osnovana je prije 150 godina i u porodičnom je vlasništvu od 1868. godine.\nGreiner Aerospace BH\nGreiner aerospace GmbH Plauen\nFriesenweg 19 08529 Plauen


RTS :: Kolone sećanja na heroje u gradovima Srbije\nSrbija danas Kolone sećanja na heroje u gradovima Srbije\nKolone sećanja na heroje u gradovima Srbije\nsreda, 09. maj 2018, 14:40 -> 17:12\nU znak sećanja na heroje iz Drugog svetskog rata internacionalnoj manifestaciji "Besmrtni puk" koja se organizuje u četrdesetak zemalja širom sveta pridružili su se i građani Srbije.\nNoseći fotografije svojih najbližih, rođaka, kumova i prijatelja koji su učestvovali u odbrani Srbije u Prvom svetskom ratu, borili se protiv fašizma u Drugom i onih koji su stradali braneći zemlju tokom NATO agresije 1999. godine, građani Niša, Kragujevca, Kruševca, Kraljeva i Paraćina prošetali su gradskim ulicama.\n"Cela porodica, cela familija ima učesnike u ratovima, imamo i postradale", kaže Kruševljanka Ljiljana Marjanović. "Ja danas držim sliku narodnog heroja Petra Gračanina, on je naš rođak, staro kumstvo i dobročinitelj. Manifestacija treba da poprimi širi karakter i treba da se jednom izmirimo."\nU kolonama sećanja na heroje oslobodilačkih ratova bili su potomci crvenoarmejaca i predstavnici srpsko-ruskih udruženja.\n"Kruševac je oslobođen 14. oktobra, zajedničkim snagama 3. Ukrajinskog fronta i JNA", podseća Irina Miljković iz Udruženja "Sveslavica".\nLjudmila Milovanović u koloni nosi sliku svpoga dede: "On je bio u snagama 3. Ukrajinskog fronta koji je oslobađao Srbiju, gde je i ubijen. Sada ja nosim njegovu sliku da zajedno sa njim prođem da vidi kako je sve lepo, dobro i mirno."\nU Jagodini su predstavnici Ruske ambasade, udruženja boraca i građani položili vence na spomen-kosturnicu u kojoj je sahranjeno 1.170 vojnika Crvene armije.\nU Kraljevu su venci položeni na Spomenik otpora i pobede, dok je 73. godišnjica pobede nad fašizmom u Užicu obeležena prigodnim programom na Partizanskom groblju.


Tri horoskopska znaka će u aprilu imati sreće s novcem - UniversumX\nTri horoskopska znaka će u aprilu imati sreće s novcem\nMarch 29, 2018 UniversumX 0 Comment\nZa tri znaka horoskop za april donosi posebno lepe vesti na polju karijere i finansija – trebalo bi da iskoriste velike prilike koje im se nude.\nVeć 1. aprila Blizanci će dobiti nalet kreativnosti tako da svi oni koji se bave poslovima u vezi sa estetikom, uživanjem ali i poslovima vezanim za decu, imaće puno uspeha do 5. aprila, dok retrogradni Merkur iz vašeg astrološkog polja druženja i prijateljstva može pomutiti neke poslovne saradnje i planove.\nOd 6. do 18. aprila Venera će sa Marsom praviti dobre aspekte na njihovo astrološko polje finansija. Blizanci tada mogu dogovoriti neke tajne poslove ili postići jako veliki uspeh u svemu što je vezano za ulaganja, kredite, pozajmice i poslove u vezi sa finansijama.\nTakođe, u ovom periodu Blizanci će vraćati neki dugove ili izmiriti sve obaveze koji su imali. Ovaj period bi trebalo da iskoriste da budu što disciplinovaniji sa novcem, pa čak i da pokrenu neke mere štednje.\nOko 24. aprila, kada Venera pređe u njihov znak, osećaće se mnogo bolje i neopterećeno, pa će i novac sam dolaziti. Najbolja zarada biće od trgovine i poslova vezanim za komunikaciju i transport, ali i preko online poslova.\nKonjukcija planete novca Venere i planete promena Urana na početku meseca većini Lavova donosi iznenadni priliv novca, ali i mogućnost velike zarade uz rizične poslove, odnosno preko ulaganja.\nPod uticajem punog meseca iz vašeg astrološkog polja ugovora i dogovora već početkom meseca pristajete na saradnju koju vam nudi jedna Vaga ili Škorpija.\nVenera, Mars i Pluton praviće odlične aspekte od 6. do 19. aprila na vaše polje posla i karijere i ove savršene aspekte trebalo bi da iskoristite da učvrstite neke poslovne temelje, uspostavite odličnu saradnju sa osobama od autoriteta, ali i da zaradite što više novca od onoga što volite.\nMoguće je da će vam se javiti neke nove ideje, pa i mogućnost proširenja biznisa u tom periodu. 24. aprila Venera prelazi u znak Blizanaca, pa će vam finansijska situacija biti odlična, posebno Lavovima na položaju ili onima koji se bave luksuzom ili javnim poslom.\nVećina Jarčeva, april mesec dočekuje veoma zauzeta pod uticajem punog meseca iz njihovog polja karijere. Ovaj pun mesec može doneti i napredovanje, ali i neku vrstu povišice i veoma pozitivnog dogovora sa nadređenim ukoliko ih imate.\nVenera će nakon 5. aprila ući u vaše astrološko polje kreativnosti i zabave i može vam doneti porast ideja, ali i proširenje posla, posebno Jarčevima koji se bave poslovima vezanim za zabavu.\nU odličnim aspektima sa Marsom i Plutonom, u periodu od 7. do 19. aprila, Venera vam može doneti i veoma značajne trenutke za vašu karijeru.\nNa vašu inicijativu može početi veoma važan poslovni projekat. Doživećete finansijski procvat.\nPoslovi vezani za nekretnine, ali i rešavanje pitanja stanovanja takođe mogu okupirati Jarčeve u aprilu.\n← Dali smo ćerkici popularnu igračku za koju svi misle da je BEZOPASNA, a 24 sata kasnije počela je NAJGORA NOĆNA MORA\nHrabrost vozača kamiona kakva se retko viđa: Dok gledate podilazi vas jeza – VIDEO →\nMarch 2, 2017 UniversumX 0\nLJEKOVITA MOĆ OVE BILJKE: Pomaže kod izlječenja najgorih oblika raka, astme, depresije\nMay 31, 2018 elma 0\nBEZ VJEŽBE: U tri mjeseca uspjela IZGUBITI više od 30 kila, A EVO KAKO\nJuly 21, 2018 mia 0


NBS će detaljno proveravati postupanje banaka oko kredita u švajcarcima - Svajcarac.rs\nVrednost oko 90 procenata kreditnih partija stambenih kredita indeksiranih u švajcarskim francima koji su konvertovani u evre iznosi oko 58,5 milijardi dinara, pokazuju poslednji podaci Narodne banke Srbije, prenosi Dnevnik.\nLeks specijalis za rešavanje dugogodišnjeg problema građana zaduženih u švajarcima donet je krajem aprila, a stupio je na snagu 7. maja.\nPosebnim zakonom o konverziji, predviđeni rok za dogovor s bankama za prebacivanje stambenih kredita iz franaka u evre bio je 7. jul ove godine. Međutim, pojedini korisnici stambenih kredita indeksiranih u švajcarskim francima iz opravdanih razloga nisu bili u mogućnosti da u roku od 30 dana od prijema ponude za zaključenje ugovora o konverziji zaključe s bankom pomenuti ugovor, a prihvatili su ponudu za zaključenje. Zato se u narednom periodu, kažu u NBS-u, može očekivati dodatni rast kreditnih partija konvertovanih u evre u skladu sa Zakonom o konverziji.\nVlada Srbije je početkom avgusta donela Uredbu o naknadi troškova bankama u vezi s konverzijom i umanjenjem duga, kojom je uređena sadržina zahteva za naknadu troškovai\nNarodna banka Srbije će detaljno proveriti postupanje banaka u vezi s primenom Zakona o konverziji i ukoliko utvrdi bilo kakve nepravilnosti, naložiće njihovo otklanjanje, bez obzira na zaključen ugovor o konverziji. Ako NBS utvrdi da je banka u ugovor unela odredbu koja je suprotna Zakonu o konverziji, naložiće zabranu njene dalje primene, odnosno odrediti drugi način otklanjanja nepravilnosti, u skladu sa svojim nadležnostima.\nVlada Srbije je, inače, početkom avgusta donela Uredbu o naknadi troškova bankama u vezi s konverzijom i umanjenjem duga, kojom je uređena sadržina zahteva za naknadu troškova. Uredbom se propisuju bliži uslovi i obavezni elementi ugovora kojim se utvrđuje iznos koji Republika Srbija preuzima kao obavezu na ime naknade troškova konverzije i umanjenje duga.\nPrevious Efektiva: Više se dobija tužbom, nego konverzijom kredita u evro Next DUŽNIK U ŠVAJCARCIMA SMISLIO SLATKU OSVETU ZA BANKU I PORUČIO: Ko se poslednji smeje, najslađe smeje! Evo kakav pakleni plan je pripremio


Trodnevna žalost u Srbiji i Republici Srpskoj zbog smrti patrijarha Irineja - Sombor portal\nPočetna Vojvodina Trodnevna žalost u Srbiji i Republici Srpskoj zbog smrti patrijarha Irineja\nTrodnevna žalost u Srbiji i Republici Srpskoj zbog smrti patrijarha Irineja\nTanjug (Dragan Kujundžić)\nVernici i poštovaoci odaju počast preminulom srpskom patrijarhu Irineju. U Srbiji je juče proglašena trodnevna žalost. I Vlada Republike Srpske proglasila je trodnevnu žalost 20, 21. i 22. novembra.Telo patrijarha danas će iz Saborne crkve biti preneto u Hram Svetog Save, gde će se sutra biti sahranjen.\nGrađani su pozvani da se, prilikom odavanja pošte preminulom poglavaru SPC, pridržavaju epidemioloških mera.\nTelo patrijarha biće uneto u Sabornu crkvu oko 8.30 i biće izloženo za vreme liturgije povodom slave crkve, Aranđelovdana. Potom bi trebalo da bude održan kratak pomen, a zatim bi telo trebalo da bude preneto u Hram Svetog Save.\nNarod će moći da uđe u hram na centralni ulaz, da priđe na nekoliko metara, pokloni se i izađe napolje.Vernici su pozvani da poštuju epidemiološke mere i da nose maske,da se ne zadržavaju i ne prave gužve.\nPovodom njegove smrtistigli su brojni izrazi saučešća i reagovanjaiz zemlje i sveta.\nU saopštenju SPC je navedeno da će onbiti sahranjen u nedelju u kripti Hrama Svetog Savena Vračaru.\nDo izbora 46. poglavara Srpske pravoslavne crkve, naslednika preminulog patrijarha Irineja, njegovedužnosti obavlja Sinod, kojem će predsedavati mitropolit dabrobosanski Hrizostom. Izbor patrijarha se sprovodi najkasnije za tri meseca od dana kada je presto patrijarha upražnjen.\nPrethodniGrađani podeljeni po pitanju zatvaranja škola\nSledećiĐoković pobedio Zvereva za plasman u polufinale, Medvedev lako protiv Švarcmana


Gradonačelnik Liverpula, ujedno navijač Evertona, želi da se sezona prekine - SPORTSKI ŽURNAL\nGradonačelnik Liverpula, ujedno navijač Evertona, želi da se sezona prekine\nLiverpul je kada je, sezona suspendovana zbog korona virusa, imao 25 bodova prednosti u odnosu na Mančester siti\nGradonačelnik Liverpula Džo Anderson rekao je danas da se boji da će se, ako se Premijer liga nastavi, navijači okupljati oko Enfilda čak i ako Liverpul osvoji titulu na neutralnom terenu.\nLiverpul je kada je, sezona suspendovana zbog korona virusa, imao 25 bodova prednosti u odnosu na Mančester siti i potrebne su mu samo dve pobede kako bi osigurao prvu titulu u 30 godina.\nDo kraja šampionata preostalo je devet kola, a u ligi se nadaju nastavku 8. juna.\nKlubovi Premijer lige trebalo bi da se sastanu sutra kako bi razgovarali o načinima kako da se sezona završi.\nGradonačelnik Anderson je za Bi-Bi-Si rekao da su zdravlje i bezbednost najvažniji i da bi najbolje bilo prekinuti sezonu i dodeliti titulu Liverpulu.\n- Čak i da se utakmice igraju iza zatvorenih vrata, bilo bi na hiljade ljudi oko Enfilda - rekao je Anderson.\nUpitan da li bi igranje na neutralnom terenu moglo da pomogne, Anderson je rekao:\n- Čak i tada bi bilo mnogo ljudi oko Enfilda koji bi došli da proslave titulu. Razumem zabrinutost policije. Mislim da bi policiji zaista bilo teško da razdvoji ljude kako bi se održala socijalna distanca.\nOn je zamolio Premijer ligu da ovo uzme u obzir.\n- Liverpul bi trebalo da bude šampion, ali mislim da bi najbolje bilo da se sezona završi - rekao je Anderson, inače navijač Evertona.\nOglasili su se i "crveni" koji su naveli da su razočarani izjavom gradonačelnika i istakli da "nema dokaza koji bi podržali takve tvrdnje".\n- Poslednjih nedelja sarađivali smo sa navijačkim grupama koje su nas obavestile o svojoj odlučnosti da poštuju mere socijalnog distanciranja. U slučaju da se najavi nastavak fudbala, nastavili bismo da radimo sa njima i drugim ključnim akterima u skladu sa našom zajedničkom željom da dođemo do cilja - naveo je Liverpul.\nViše od 300 ljudi je preminulo od korona virusa u bolnicama u Liverpulu.


Dug Republike Srpske 5,43 milijarde KM – Glas TK\nNajviše duga odnosi se na budžet RS, koji duguje 3,792 milijarde KM, zatim dug javnih preduzeća i IRB-a 1,093 milijarde, dok lokalne zajednice duguju 372,3 miliona, a fondovi socijalne sigurnosti 181,96 miliona.\n“Vlada RS ne vlada svojim budžetom i obavezama koje proističu. U cilju otplate obaveza prema unutrašnjem i spoljnom dugu prave se novi dugovi i ne plaća se dobavljačima. Budžet trenutno funkcioniše po principu nemojte isplaćivati doprinose, isplatite samo neto plate i ne plaćajte dobavljačima”, smatra, s druge strane Zoran Pavlović, ekonomski analitičar.\nPovećanje unutrašnjeg, a i spoljnog duga u periodu od 2014. do 2016. godine Vlada RS uglavnom pravda saniranjem posljedica poplava koje su RS zadesile 2014. godine\nPrevious Post: Počinje „Turistička patrola“ u TK -Turizam je važan segment razvoja\nNext Post: Zarif: Nadam se da neće biti direktnog sukoba Irana i Saudijske Arabije


Merkel - Sputnjik Srbija\n10:08 25 Oktobar 2020\nRuski bloger i opozicionar Aleksej Navaljni u intervjuu za nemački „Špigl“ podelio je svoje utiske od posete nemačke kancelarke Angele Merkel dok se nalazio u bolnici „Šarite“ u Berlinu, istakavši da ona zna o njegovom slučaju više nego on sam.\nMerkelova: Ne priznajemo Lukašenka, divim se ženama poput Tihanovske\nNemačka kancelarka Angela Merkel saopštila je da Nemačka ne priznaje Aleksandra Lukašenka za predsednika Belorusije, a takođe je najavila da će se sastati sa beloruskom opozicionarkom Svetlanom Tihanovskom.\nNemačka kancelarka Angela Merkel sastala se sa blogerom Aleksejom Navaljnim očigledno da bi mu izrazila podršku ili poželela brz oporavak, rekao je portparol Kremlja Dmitrij Peskov.\nMerkelova pozvala Azerbejdžan i Jermeniju na momentalni prekid vatre\nNemačka kancelarka Angela Merkel je tokom telefonskog razgovora sa liderima Jermenije i Azerbejdžana saopštila da je neophodno odmah prekinuti vatru i vratiti se za pregovarački sto, saopštila je nemačka vlada.\nMerkel: „Severni tok 2“ nema nikakve veze sa Navaljnim, projekat se nastavlja\nKancelarka Nemačke Angela Merkel izjavila je da „Severni tok 2“ predstavlja ekonomski projekat i da će on biti završen, te da taj gasovod nema nikakve veze sa situacijom oko ruskog opozicionara Alekseja Navaljnog.\nGrenel: Gledao sam kako Tramp "šarmira" Merkelovu\nBivši američki ambasador u Nemačkoj Ričard Grenel izjavio je da je gledao kako je američki predsednik Donald Tramp “šarmirao” nemačku kancelarku Angelu Merkel, uprkos tome što odnos dvoje svetskih lidera važi za hladan.\nSAD, u trci za glavnu reč u kosovskom dijalogu, može organizovati novi Dejton /video/\nSve je duži spisak pitanja oko kojih sevaju varnice na liniji Vašingtona i Berlina, od gasovoda Severni tok 2, preko odnosa prema Kini do nedavno najavljenog povlačenja dela američkog vojnog kontingenta u Nemačkoj. Po pitanju Kosmeta, međutim, SAD i Nemačka se razlikuju samo u nijansama viđenja rešenja i oko toga ko će voditi glavnu reč u pregovorima.\nMerkelova: Sankcije protiv Rusije ostaju na snazi\nNemačka smatra da prema Moskvi i dalje treba voditi politiku zasnovanu na sankcijama, ali da je potreban novi podsticaj u odnosima između EU i Rusije, saopštila je nemačka kancelarka Angela Merkel.\nSaznajemo: Odložen razgovor Vučića i Merkelove\nRazgovovor predsednika Srbije Aleksandra Vučića i nemačke kancelakrke Angele Merkel odložen je za sutra, saznaje Sputnjik.\nTajna dobre forme: Kako se hrane Putin, Tramp i Merkelova\nZa zavidnu formu ruskog lidera Vladimira Putina je „kriva” izbalansirana mediteranska ishrana, kao i redovno bavljenje sportom, zaključak je stručnjaka s Evropskog medicinskog instituta za gojaznost, a prenosi list „Konfidencijal”.\nVučić ne isključuje mogućnost sastanka sa Kurtijem\nPredsednik Srbije Aleksandar Vučić nije danas isključio mogućnost susreta sa Aljbinom Kurtijem i dodao da je dobra vest što Kurti razmišlja o ukadanju taksi.\nRazgovarali Putin i Merkelova: O Siriji, Ukrajini, ali i o „dogovoru veka“\nRuski predsednik Vladimir Putin razgovarao je telefonom sa nemačkom kancelarkom Angelom Merkel o najbitnijim pitanjima svetske političke scene, između ostalog o Siriji, Libiji i Ukrajini, ali i o izraelsko-palestinskom „dogovoru veka“, koji je predložio lider SAD Donald Tramp, saopšteno je iz Kremlja.\nErdogan poklonio Merkelovoj ogledalo /foto/\nPredsednik Turske Redžep Tajip Erdogan, nakon ceremonije otvaranja tursko-nemačkog Univerziteta, poklonio je nemačkoj kancelarki Angeli Merkel graciozno dekorisano ogledalo i stari šlem, prenosi list „Sozđu“.\nPoseta Merkelove Rusiji: U fokusu „Severni tok 2“ i Ukrajina\nGlavne teme razgovora ruskog predsednika Vladimira Putina i nemačke kancelarke Angele Merkel, koja bi u petak trebalo da poseti Rusiju, mogli bi da budu gasovod „Severni tok 2“ i situacija u Ukrajini, izjavio je naučni direktor Međunarodnog kluba „Valdaj“ Fjodor Lukjanov.


The President of the Jewish Community of Vienna, Oskar Deutsch, took part in a special meeting of the Presidential Conferences of the Austrian National Council and Federal Council in memory of the victims of National Socialism respectively the country’s lower and upper houses of parliament, organised by the President of the Austrian National Council, Mr. Wolfgang Sobotka..\nPredsjednik Židovske zajednice u Beču Oskar Deutsch. sudjelovao je na specijalnoj konferenciji u Saveznom vijeću koja je održana na sjećanje za žrtve Nacional- socijalizma, zajedno s Gornjim i Donjim parlamentom. Konferenciju je organizirao predsjednik "Austrian National Council-a" Wolfgang Sobotka.\nZajedno s Federalnim predsjednikom Robertom Seeberom sastanak je održan u Hofburgu, rezidenciji austrijskog predsjednika.\nKako bi se umanjio rizik od infekcije s COVID-19, sastanku je prisustvovala mala grupa, a diskusija je snimljena unaprijed. Snimljen je i razgovor u Mathausen memorijalu sa direktoricom Memorijala Barbarom Gluck i drugim učesnicima...


Wilhelmshöhe, park i priroda neverovatne lepote - TU Magazin\nWilhelmshöhe, park i priroda neverovatne lepote\nBy redakcija on\t Oct 17, 2018 TURIZAM, ZANIMLJIVOSTI\nPark Wilhelmshöhe je neverovatan spoj prirode i arhitekture, i jedinsven je u svetu baš to tome. Njegovoj monumantalnosti potpomaže prirodni položaj i okolina, a sam koncept ostavlja bez daha.\nPark Wilhelmshöhe je najveći park na brdu u Evropi, i drugi po veličini u svetu takve vrste. Park je smešten na površinu od 2,4 kvadratnih kilometara iznad grada Kassela u Nemačkoj. Park je od 2013. godine na UNESCO-vom popisu svetske baštine kao “primer ideala apsolutističke monarhije i jedinstveno svedočanstvo estetike baroka i romantizma.”\nPočetak izgradnje parka je vezan za 1696. godinu, a zbog veličine samog poduhvata gradnja je sa prekidima trajala 150 godina. Osim položaja i arhitekture, specifičnost parka je i njegova tehnička funkcionalnost koja traje već vekovima. Radi se o pumpama i sistemima za vodu koji snabdevaju ceo sistem, rezervoare i kanale vodom, a nisu promenjeni već 300 godina. Zahvaljujući njima, ovaj barokni spektakl, pećina, sve fontane, kao i 350 metara velika kaskada je pod vodom. Voda silazi u kaskadama niz brdo, a zavšava gejzirom oko sat vremena nakon početka isticanja, a sistem je dizajnirao italijanski arhitekta Giovanni Francesco Guernieroa.\nNajpoznatiji delovi parka su Herkulov spomenik, Dvorac Wilhelmshöhe, Löwenburg, veštačka ruševina srednjovjekovnog dvorca, veštački rimski akvadukt, Đavolji most, Đavolji bazen, kao i Velika fontana koja se sastoji od jezera i 52 metra visoke fontane.


Bogdanović: Euleks da sprovede istragu\nPolicija u Mitrovici pretražila je šest zgrada u potrazi za osumnjičenima, ali niko još nije uhapšen.\nU naselju Brdjani u u severnom delu Mitrovice sinoć je iz vatrenog oruzja ubijen Sava Mojsić, a dve osobe su ranjene i van su životne opasnosti. Policija još uvek nije otkrila počinioce napada.\nMojsić je sahranjen je danas na groblju u Rudaru kod Zvečana. Opelo je držao episkop raško-prizrenski Teodosije, a sahrani je prisustvovao veliki broj građana, zvaničnika sa severa Kosova i ministar za Kosovo i Metohiju u Vladi Srbije Goran Bogdanović.\nIz Kosovske policije je saopšteno da se za napadačem traga i da još uvek nije poznat motiv ovog incidenta u kome su pored ubijenog Mojsića ranjeni policajac Radoš Vukićević i Veljko Djordjević, a Dejan Vukomanovic je zadobio lakše povrede. Ortoped mitrovičke bolnice Aleksandar Vasić potvrdio je za Glas Amerike da su Djordjević i Vukmanović pušteni su na kućno lečenje.\nVeljko Djordjević ima prostrelnu ranu desne nadlaktice, nakon dolaska u bolnicu rana je hiruški zbrinuta i stabilna je i jutros je konzilijum odlučio da on može da napusti odelenje, drugi pacijent Vukmanović Dejan ima povrede glave, ekstremiteta, i njegovo stanje je takodje stabilno zbog čega je upućen na kućno lečenje“, naveo je Vasić.\nMinistar za Kosovo i Metohiju Goran Bogdanović obišao je u bolnici ranjenog Vukićevića i pozvao je Srbe na severu Kosova da se uzdrže i ne nasedaju na provokacije.\n„Mislim da je dosta sukoba, neprijateljstva i ovakvih scena. Moramo ići u pravcu smirivanja tenzija i upravo danas iako znam da je mnogo ljudi frustrirano, nervozno, napeto moramo sve učiniti da ne dodje do revanšizma, da narod ne učini bilo koji potez koji može da eskalira u dalje sukobe“, rekao je Bogdanović.\nOn je zatražio da istragu o napadu na Srbe u Brdjanu preuzme EULEKS.\n„Da bi se ovde vratio mir i neko poverenje, moraju što pre da se otkriju počinioci ovog gnusnog zločina i ne samo ovog nego i mnogih drugih koji su se dešavali u poslednje vreme. Ako to ne uradimo uzalud nama i pregovori i dijalog i dogovori ako ne postoji medjusobno poverenje izmedju Srba i Albanaca“, kazao je Bogdanović.\nUbistvo Save Mojsića osudili su i najviši kosovski i medjunarodni zvaničnici na Kosovu i zatražili od nadležnih organa da se počinioci pronadju i kazne.


Irak: PVO oborila dve bespilotne letelice sa eksplozivom\nTanjug 4. januara 2022. 23:56\nBAGDAD – Iračka protivvazdušna odbrana oborila je dve bespilotne letelice napunjene eksplozivom dok su se približavale vazdušnoj bazi Ain al Asad, u kojoj se nalaze američke snage, zapadno od Bagdada, rekao je zvaničnik međunarodne vojne koalicije koju predvode SAD.\nAmerički zvaničnici su poslednjih nedelja upozorili da očekuju porast napada na američke snage u Iraku i Siriji, delom zbog druge godišnjice ubistva visokog iranskog generala Kasema Sulejmanija, preneo je Rojters.\nSličan napad je osujećen u ponedeljak, kada je iračka protivvazdušna odbrana oborila dve bespilotne letelice dok su se približavale bazi u kojoj se nalaze američke snage u blizini međunarodnog aerodroma u Bagdadu.\nDrugi zvaničnik koalicije rekao je Rojtersu da je koalicija izvela udare protiv neposredne pretnje nakon što je videla nekoliko mesta za lansiranje raketa u blizini Zelenog sela u Siriji.\nIako taj zvaničnik nije rekao koja je zemlja u koaliciji izvela napade ili ko je odgovoran za lansirna mesta, snage milicije koje podržava Iran povremeno gađajau američke snage i u Iraku i u Siriji.\n„I dalje postoje pretnje našim snagama u Iraku i Siriji od strane pripadnika milicije koje podržava Iran“, rekao je novinarima portparol Pentagona DŽon Kirbi.\nSAD predvode međunarodnu vojnu koaliciju koja se bori protiv ekstremista Islamske države u Iraku i Siriji.\nU Siriji se nalazi oko 900 američkih vojnika i još 2.500 u Iraku.


Rukometno EP 2020 duže za jedan dan - SPORTSKI ŽURNAL\nŽreb grupa biće obavljen 18. juna, a od ranije je poznato da ce se reprezentacija Srbije naći u trećem šeširu\nEvropska rukometna federacija (EHF) objavila je da će Evropsko prvenstvo u ženskoj konkurenciji, koje je na programu od 3. do 20. decembra ove godine, trajati dan duže u odnosu na prethodno EP 2018 u Francuskoj.\nNajbolji timovi koji dođu do polufinala turnira u Norveškoj i Danskoj, imaće dan više za odmor pred finalni vikend u Oslu.\nGlavna faza takmičenja biće završena u utorak, a do polufinala u petak 18. decembra, rukometašice će dobiti jedan dan duže da se odmore, nego što je to do sada bila praksa.\nŽreb grupa biće obavljen 18. juna, a od ranije je poznato da ce se reprezentacija Srbije naći u trećem šeširu.\nRukometašice Srbije na poslednjem velikom takmičenju Svetskom prvenstvu 2019. u Japanu osvojile su šesto mesto.


Da li ce Dodik dobiti nepoželjnijeg ambasadora od Kormakove? - ISTOK - www.istokrs.com | Vijesti iz Istočne Hercegovine\nHome /Bosna i Hercegovina, Društvo, Izdvojeno/Da li ce Dodik dobiti nepoželjnijeg ambasadora od Kormakove?\nMorin Kormak mogla bi u januaru da napusti BiH. Prestaje joj mandat američkog ambasadora, a nema informacija da bi mogao da bude produžen.\nNema ni zvaničnih potvrde ko bi mogao da je zamijeni, ali ipak u diplomatskim krugovima se spekuliše ili više pribojava da bi u Sarajevo direktno iz Skoplja trebalo da dođe Džes Bejli.\nOn uskoro napušta ambasadu u Makedoniji, a srpski mediji mjesecima ga dovode dovode u vezu sa rušenjem Nikole Gruevskog. Bejlija će u Makedoniji zamijeniti kontroverzuni Brajan Hojt Ji, zamjenik pomoćnika državnog sekretara.\nInformaciju o diplomatskoj rokadi u američkoj ambasadi u Sarajevu nisu ni potvrdili ni demantovali uz poruku da te odluke donosi predsjednik Amerike.\n“Ne komentarišemo hipotetičke scenarije. Sva imenovanja na ambasadorske pozicije dolaze iz Bijele kuće. Standardna procedura za imenovanje novih ambasadora u bilo kojoj državi svijeta podrazumijeva da predsjednik SAD-a formalno i javno uputi nominaciju u Senat”, navode iz ambasade SAD-a u Sarajevu.\nAko senatori potvrde ono što se već dugo spekuliše, Džejms Bejli moga bi dodatno da pojača američki angažman u BiH.\nSrpski mediji mjesecima su tvrdili da iza makedonskog scenarija stoji upravo on kao i to da je njegov nasljednik Hojt Ji odigrao ključnu ulogu u formiranju Vlade Zorana Zaeva. Morin Kormak kojoj trogodišnji mandat ističe sredinom januara naredne godine ostala je upamćena po nesuglasicama sa predsjednikom RS. Milorad Dodik u više navrata okrivio je upravo Morin Kormak za uvođenje sankcija SAD-a u januaru ove godine.


Nova pobeda Partizana na pripremama, pao i Makabi - Admiral Bet SPORT\nMarko Đinđić Posted on 7. septembra 2019. 20:10 7. septembra 2019. 19:57\nKošarkaši Partizana ostvarili su pobedu na startu pripremnog turnira.\nPartizan igra u Vroclaveku – domaćin turnira je Arka, učestvuje i Anvil, a u prvom kolu Partizan je savladao Makabi – 86:74.\nCrno-beli su odigrali odličan meč protiv evroligaškog kluba i bili su bolji tokom čitave utakmice, osim prve četvrtine. Makabi je pokušao trojkama da se vrati u meč na samom kraju, ali to im je samo donelo još teži poraz od raspoloženih košarkaša Andree Trinkijerija.\nPartizan sutra igra protiv Arke od 16:30, a dan kasnije u istom terminu protiv Arke.\nPosle toga, očekuje ih pripremni turnir u Klužu, nakon čega igraju prijateljsku protiv AEK-a i sezona počinje ABA Superkupom 24. septembra.\nTagovi : kk partizan, makabi, pripreme\nKejn het-trikom vodio Engleze, sigurne pobede Islanđana i Ukrajinaca\nNovi potpis u Napoliju, spreman mega ugovor za vezistu


Kuda vodi postizborno ponašanje Demokratske stranke u vreme kulminacije višegodišnje krize u Srbiji\nVišegodišnja kriza u Srbiji doživljava kulminaciju. Postoje dva nivoa na kojima se ona može pratiti. Jedan je sektorski, tj. stanje pojedinačnih sistema u društvu. To su svi oni delovi organizacije koji pokrivaju oblasti ljudskog delovanja kao što su ekonomska, bezbednosna, demografska, pravosudna, kulturna, medijska, verska, naučna ili bilo koja druga politika. Podaci i indikatori (koji se sve ređe mogu naći u našim medijima) o stvarnom stanju pojedinih oblasti su više nego alarmantni. Npr. ekonomska politika vođena od 2000. je gotovo pred kolapsom. Podaci izneti na nekoliko skorašnjih stručnih skupova prikazuju nesrećnu prezaduženu zemlju čiji spoljnotrgovinski deficit stiže i do 10 milijardi dolara godišnje, koja nema šta da proizvede i proda, koja je potpuno zapustila nauku i tehnologiju kao faktore razvoja, gde su plate u javnom sektoru veštački napumpane kako bi se građani korumpirali pred izbore i demfovala priča o Kosmetu, zemlju koja je na samom dnu svetske lestvice po kompetitivnosti, komparativnim prednostima i odlivu ljudskog kapitala.\nU klasičnoj političkoj teoriji pored ekonomske moći, postoje još dva osnovna sektora iz kojih država crpe snagu. To su demografija (ljudi koji žive na njenoj teritoriji, proizvode njenu ekonomsku moć i čine potencijalnu vojnu snagu) i vojnobezbednosna komponenta. I ovde je situacija izuzetno loša. Odliv mozgova, o čemu se toliko kukalo devedesetih, nesmanjenom žestinom je nastavljen i u ovoj dekadi (šesti u svetu). Nastavljeno je i sa padom nataliteta tako da godišnje gubimo između 30 i 40 hiljada stanovnika. O svemu ovom država nema nikakvu ozbiljnu politiku.\nPriča o vojnobezbednosnom sektoru je verovatno jedan od najbolnijih segmenata srpske tranzicije. Da nema povremenih članaka Miroslava Lazanskog u medijima, o ovim problemima ne bi se ni govorilo. (A šta bi sa civilnom kontrolom bezbednosnog sektora i transparentnošću reformi!?) Po svemu sudeći, vojnobezbednosna i odbrambena moć ove države je debelo nagrižena. Ponašanje vojnog i državnog vrha tokom kosovske krize pokazalo je da se srpska vojska više ne priprema za odbranu naše teritorije. Iz vojnog vrha su sistematski pomerani generali koji su učestvovali u odbrani od agresije 1999, oni koji su stekli bogato ratno iskustvo, a promovisana nova generacija kojoj je izgleda važnije da razvija vojno partnerstvo sa gardom iz Ohaja nego da brani sopstvenu zemlju.\nNo, u ovom trenutku postoji još važniji i fundamentalniji nivo krize. U Srbiji je ugrožen sam sistem liberalne demokratije kao najvažnije tekovine 5. oktobra. U svakom društvu, naime, postoje sporovi o tome kako bi ono trebalo da se razvija i šta su prioriteti. Ove različite tendencije ispoljavaju se preko političkih programa koje iznose političke stranke. Liberalna demokratija je najbolji postojeći politički sistem, pre svega zato što obezbeđuje najbolji sistem mirnog razrešavanja društvenih sukoba, mirnog nadmetanja i transfera vlasti. Demokratska pravila igre su garant stabilnosti i sigurnosti za sve građane date političke zajednice.\nSlobodan Milošević je vladao suprotno tim pravilima i na različite načine je opstruisao slobodnu političku utakmicu. U nekoliko slučajeva (1996. i 2000. godine) bio je spreman i da falsifikuje rezultate izbora kako bi sprečio da vlast vrše njegovi politički protivnici.\nKada smo 5. oktobra izvršili promenu vlasti, nadali smo se da će Srbija ući u miran period u kome će se konačno Ustav i zakon poštovati. Nažalost, nosioci vlasti i javnih funkcija pokazali su da će borba za ostvarivanje vladavine prava u našoj zemlji biti duga i izuzetno teška.\nMeđutim, bar jedna tekovina 5. oktobra do ovih izbora je bila neupitna: sloboda izbora i mogućnost slobodnog izražavanja volje birača koju nakon izbora niko nije dovodio u upit. Svi izbori su zaista bili fer i korektni, stranke su imale jednaku mogućnost predstavljanja programa i nakon izbora je vlast obrazovala grupacija ili koalicija koja bi uspela da sastavi skupštinsku većinu.\nPonašanje predsednika Republike Borisa Tadića u poslednja dva meseca je prvi, veoma opasan presedan te vrste. Gospodin Tadić i pripadnici njegove stranke su više puta pretili da će opstruisati funkcionisanje sistema ukoliko se na beogradskom i državnom nivou ne formira vlast koja bi im bila po volji. Ova vrsta ponašanja je jasno protivustavna, neprihvatljiva i direktno ugrožava ustavni i pravni poredak države Srbije. Ona ugrožava samu izbornu liberalnu demokratiju kao najvažniju tekovinu 5. oktobra i preti da sukobe građana i sukobljenih opcija ponovo izbaci iz institucija, te da autoritarizam i ulicu ponovo instalira kao poprište političkih sukoba u Srbiji.\nPredsednik Republike je izabran 3. februara na slobodnim izborima (poraženi protivkandidat mu je odmah čestitao), ali se on od tada ne ponaša u skladu sa funkcijom već i dalje protivustavno nastupa, pre svega kao predsednik Demokratske stranke. Član 115 Ustava jasno definiše nespojivost funkcija: predsednik Republike ne može obavljati drugu javnu funkciju ili delatnost. Pozicija predsednika parlamentarne stranke nesumnjivo jeste javna funkcija. Inače, ovaj član je doslovno prepisani stav 7 člana 86 Ustava iz 1990. i moramo se podsetiti da je Slobodan Milošević onoga trenutka kada je bio izabran za predsednika države zamrzavao svoju funkciju predsednika stranke. Dakle, Milošević se za razliku od Tadića bar u ovoj odredbi pridržavao Ustava.\nPredsednik Tadić i javnom delatnošću u svojstvu predsednika stranke, ali i svojim diskursom i nizom izjava krši i član 111 Ustava koji određuje da predsednik izražava državno jedinstvo Republike Srbije. Suprotno ovoj odredbi, u poslednjih desetak dana kampanje i nakon izbora Tadić insistira na produbljivanju podela između građana i na neprihvatljivom diskriminisanju izborne volje znatnog, a možda i većinskog dela građana. Umesto da poštuje formalne kriterijume izborne demokratije, on se upustio u veoma opasno vrednosno razvrstavanje (ne)prihvatljivih programa i stranaka.\nTadić je time pokazao sklonost ka veoma opasnom bonapartističkom modelu ponašanja dajući izjave prema kojima bi on, a ne građani Srbije, trebalo da definiše šta je stvarna izborna volja građana. Wegova izjava u samoj izbornoj noći i ponavljana više puta od strane njegovih saradnika, prema kojoj su navodno građani Srbije time što su u velikom broju glasali za Listu za evropsku Srbiju pokazali volju da ona i pravi vlast, jeste izuzetno opasan presedan. Ova vrsta spinovanja, koju pod uticajem veoma loših savetnika Tadić koristi, jeste nešto što je neprihvatljivo u bilo kom istinski demokratskom društvu. Jer 39 odsto je manje od 50 odsto i nikakvim pritiskom javnog mnjenja, medija ili bilo kojom drugom vrstom simulacije i propagande ne može se pretvoriti u 51 odsto. Predsedniku bi neko trebalo da objasni da ovde ne žive idioti i da primitivna propaganda kojoj sve češće pribegava njegov tim vređa zdrav razum i dostojanstvo ljudi kojima vlada.\nDakle, ako ova lista može da nađe partnera sa kojim bi dosegla 126 poslanika, onda to jeste volja većine građana. Ali ako to nije slučaj, onda je ponašanje gospodina Tadića direktno protivustavno, i on treba da snosi moralne, političke i pravne posledice protivustavnog delovanja jer se prvi posle 2000. usudio da preti da je spreman da ugrozi temelj izborne demokratije u Srbiji. Kako inače tumačiti tvrdnju da su predstavnici druge strane pokušali da naprave „matematičku većinu”? Kakva druga većina postoji u demokratiji? Ako se pojavi druga parlamentarna većina, on će biti dužan da njenom predstavniku poveri mandat bez obzira na lični stav ili želju. Ako većine nema, ide se na nove izbore.\nPonašanje funkcionera Demokratske stranke Alimpića koji je, uprkos jasno postojećoj većini u skupštini Beograda i već potpisanom koalicionom sporazumu predstavnika te većine, odlučio da maksimalno odlaže formiranje nove skupštine i time opstruiše funkcionisanje grada jeste izgleda dokaz da je ova vrsta stava, koja ugrožava praksu i duh liberalne demokratije, postala manir ove stranke. Vrednosne diskvalifikacije ljudi koji imaju drugačije političke stavove i beskrupulozna odbrana pozicija svim sredstvima polako čine Demokratsku stranku antisistemskom. Samo su komunisti na ovim prostorima pretendovali da pozivanjem na više ciljeve opravdaju suspendovanje demokratije. A Alimpić to više i ne krije u javnim nastupima tvrdeći da hoće da maksimalno odloži i spreči formiranje gradske vlasti koja će „biti loša za građane Srbije”. Zakazivanje sednice za 14. jul znači da će do isteka zakonskog roka za obrazovanje vlasti (22. jul) odbornici imati svega pet-šest radnih dana i da će demokrate verovatno pokušati da opstrukcijama spreče da formirana većina konstituiše novu vlast i tako suprotno volji građana izbore raspisivanje novih izbora u Beogradu.\nOvakvim ponašanjem DS je na ivici da pređe rubikon parlamentarizma i da krene ka diktaturi. Šta se desilo sa strankom koja je bila motor borbe protiv Miloševićevog autoritarizma? DS svakako nije ona stranka koja je sve do 1997. u programu imala borbu za ujedinjenje svih srpskih zemalja. Već je sam Zoran Đinđić dosta promenio u imidžu i načelima stranke posle 2000. Međutim, njemu ni na kraj pameti nije bilo da napravi ovakvog današnjeg nosioca globalne levičarske političke korektnosti. Đinđić je čovek koji je odmah posle izbijanja pobune na jugu Srbije jasno izjavio da je spreman da uđe u rat, i verovatni razlozi njegovog uklanjanja leže u tome što je to bio poslednji čovek u Srbiji koji je hteo da vojsku i druge bezbednosne službe koristi za ono što im je namena: za odbranu celovitosti i integriteta države.\nDanašnji DS je zanimljiva kombinacija SPS-a za XXI vek (stranka vlasti koja je na interesnim osnovama integrisala najbogatije slojeve društva) i ideologije nekadašnjeg Građanskog saveza Srbije. Već je opšte mesto da njeni funkcioneri danas ponavljaju floskulu o tome kako je Srbija kriva za ratove 90-ih i sl. Međutim, sve to ne bi bilo dovoljno za ovakvo ponašanje da nema ozbiljnog „pumpanja” od strane spoljašnjih centara moći.\nDolazimo do strašnog problema za sve koji su obrazovani na načelima zapadne liberalne demokratije i koji su dugo smatrali da zapadne zemlje zaista po pravilu svuda podržavaju razvoj demokratije. Ponašanje Brisela i pre svega Vašingtona tokom današnje krize je teško shvatljivo iz te perspektive. Ambasador SAD, gospodin Manter, direktno se uključio u javno spinovanje i usmeravanje političke volje građana Srbije. Prošle nedelje je dao nekoliko intervjua koji nemaju nikakve veze sa elementarnim pravilima diplomatskog ponašanja, ohrabrujući ovakvo nedemokratsko ponašanje DS-a.\nKonačno treba shvatiti da zapadne zemlje nisu nužni prijatelji i promoteri demokratije. U međunarodnim odnosima vode se pre svega geopolitikom i interesima, pa se demokratija promoviše tamo gde su na vlasti prijatelji, a gde god narod može da odluči drugačije, pomažu se autoritarni režimi i politička manipulacija. Ambasador Manter, nažalost, samo sledi načela spoljne politike koju jednako razvijaju oba tabora u američkoj eliti: i republikanski neokonzervativci (Kejgan, Podhorec, Krauthamer) i liberalni intervencionisti (Klintonova administracija). Razumljivo je što nakon deset godina ovladavanja raznim sektorima u Srbiji, Zapad ne bi npr. voleo da vidi generala Delića na čelu Ministarstva odbrane. Ali građani Srbije imaju pravo da Delića postave na to mesto ako tako glasaju. Ogroman je problem što se DS otvoreno stavlja u službu politike koja misli da oni više na to nemaju pravo i na talasu takvih preporuka počinje da ugrožava temelje demokratije u Srbiji, stavljajući u funkciju ove opasne rabote najjaču organizacionu mašineriju, medijsku silu pa čak i implicitne pretnje zloupotrebe vojne sile (poseta Ponoša sedištu NATO-a dva dana posle izbora).\nVerujući da u samoj Demokratskoj stranci i dalje postoje ozbiljni ljudi koji mogu da razmisle o posledicama svojih postupaka, apelujem na njih da se vrate u granice ustavnosti i izborne demokratije. Neka ih ne zavara relativna pasivnost i neorganizovanost partija koje su sa druge strane. Ovakvim postupcima protiv sebe će podići mnogo širi blok svih nas koji smo danas politički neopredeljeni, ali ne želimo da postanemo roblje koje nema ni elementarnu mogućnost izbora. Srbija nije ni Haiti ni Panama ni Dominikanska Republika i sa nekim stvarima ovde ne bi smelo da se igra. Posledice ugrožavanja demokratije i krhke, ali postojeće, stabilnosti mogu biti strašne. Ustavite se dok je vreme.\n(Autor je naučni saradnik Instituta za evropske studije u Beogradu)


Crnogorska vladajuća stranka želi obnavljanje Crnogorske pravoslavne crkve\nBy Newsroom / Објављено на: October 9, 2019\nDemokratska partija socijalista, vladajuće stranka u Crnoj Gori, zalagaće se za obnovu Crnogorske pravoslavne crkve, navodi se u predlogu novog političkog programa te stranke koji će biti usvojen na 8. Kongresu partije zakazanom za 30. novembar, piše Pobjeda.\n“Radićemo na obnovi Crnogorske pravoslavne crkve, kao neodvojivog dela crnogorskog državnog i nacionalnog identiteta. Naša je dodatna obaveza snaženje crnogorskog nacionalnog identiteta, koji je najviše na udaru onih koji svojim paternalističkim pristupima i negacijom crnogorskog nacionalnog i kulturnog identiteta suštinski negiraju potrebu postojanja Crne Gore”, navodi se u predlogu programa.\nRadi se o značajnoj izmeni političkog programa DPS-a kada je u pitanju odnos te stranke prema crkvenom pitanju.\n“U cilju prevazilaženja podela u crnogorskom društvu, a poštujući najviše međunarodne standarde, DPS ostaje privržena opredelenju da se podela među pravoslavnim vernicima može prevazići uvažavanjem istorijskih činjenica, kao i savremenih strateških državnih ciljeva, kroz jedinstvenu i organizaciono samostalnu pravoslavnu crkvu koja će prostor svog delovanja uskladiti s međunarodno priznatim granicama države Crne Gore”, ističe se u političkom programu DPS-a, koji je usvojen na 7. Kongresu održanom 2016. godine.\nU novom političkom programu DPS-a podseća se da je ta partija u “snaženju crnogorskog državnog i nacionalnog identiteta, napravila neke važne korake i doprinela njegovom utemeljenju i definisanju”.\n“Ipak, ostao je još jedan iskorak kojim ćemo ispraviti veliku nepravdu učinjenu Crnoj Gori na početku 20. vijeka”, navodi se u predlogu programa.\nDodaje se da je ta stranka pobornik principa razdvojenosti države i verskih zajednica, što je ustavni i univerzalni evropski princip.\n“Odlučno zagovaramo nemešanje države u delovanje verskih zajednica koje počiva na religiji. Ali, isto tako, protivimo se mešanju verskih zajednica u poslove države, a posebno političkom delovanju koje je nespojivo s njihovom misijom”, piše u predlogu političkog programa./ibna


Stručni nadzor u Domu zdravlja pokazao visok nivo zdravstvenih usluga - Grad Prokuplje\nSanirani udaljeni planinski putevi„Drainčevi susreti pesnika“ počinju u ponedeljakPrevencija ranog stupanja u brak RomkinjaOdržana sednica Skupštine Grada ProkupljaOve godine nagrade za sve učesnikeU selu Arbanaška posle više decenija oglasilo se crkveno zvonoKorisnici „Sunca“ se pripremaju za Sportske susreteU susret manifestaciji „Dani evropske baštine“U Muzeju u toku pripreme za jesenji programPredškolska ustanova „Neven“ priprema objekte za mališane\nKorisnici Dnevnog boravka “Sunce” učestvuju u humanitarnoj akciji “Igračka za svako dete”\nStručni nadzor u Domu zdravlja pokazao visok nivo zdravstvenih usluga\nPredstavnici Ministarstva zdravlja posetili su Dom zdravlja u Prokuplju i tom prilikom izvršili stručni nadzor nad upravljanjem medicinskim otpadom u ovoj zdravstvenoj ustanovi.\nNadležni su izvršili detaljnu kontrolu dokumentacije, razgovarali sa zaposlenima i upoznali se sa detaljima vezanim za ovu temu.\n-Od strane članova spoljašnjeg nadzora, dokazali smo svoj kvalitet u ovoj vrsti posla i pokazali značaj svih akreditovanih procedura koje se primenjuju u Domu zdravlja u Prokuplju. Naravno da će uvek biti prostora za usklađivanje sa novim zakonskim smernicama i za unapređivanje u ovoj oblasti, kažu nadležni u Domu zdravlja.\nAgencija za akreditaciju zdravstvenih usluga Srbije, dodelila je Sertifikat o akreditaciji Domu zdravlja Prokuplje aprila 2018. godine, na period od sedam godina. Time je ova zdravstvena ustanova potvrdila da ispunjava sve definisane kriterijume i primenjuje utvrđene standarde u oblasti zdravstvene zaštite.\nRezultati stručnog nadzora nadležnog Ministarstva su još jedan dokaz da Dom zdravlja sasvim opravdano poseduje ovaj Sertifikat.


Humanitarni karakter ovogodišnjeg Park fest-a - Portal Pasaž\nHumanitarni karakter ovogodišnjeg Park fest-a\nPosted: 27. jula 2018. u 17:42 / by Milunka Nikolić / comments (0)\nUžička letnja muzička manifestacija „Park fest“ održaće se 28. jula celovečernjim koncertom sa početkom od 19 časova, a učesnici su : Leksington bend, kao gost i lokalne muzičke snage: rok bend Ispitni rok i Nikola Nikolić Džoni, a nakon njih nastupaju neki od najpoznatijih di džejeva iz regiona.\nU ime rukovodstva Grada Užice, koji je održavanje ove manifestacije podržao na konkursu za omladinskie programe, sugrađane je na koncert pozvala član Gradskog veće za kulturu, sport i obrazovanje, Marija Trmčić Bogojević, istakavši da višegodišnja „dobra posećenost i odlična organizacija“ predstavljaju kvalitete koji zaslužuju podršku Grada.\nGrad Užice je iz budžeta za održavanje Park festa izdvojio 470.000 dinara, što je na nivou ranijih davanja za ovaj festival.\nU ime organizatora, Bogdan Ristanović je rekao i da je ulaz na progam, za razliku od prošle, ove godine besplatan, da je pored Grada, održavanje Park festa pomogao i Prvi partizan kao generalni sponzor.\nNikola Nikolić Džoni\nRekavši da je „ program Park fest i ranijih godina podrazumevao pop i rok muziku, ove godine su se odlučili da gost festivala bude jedan od najpoznatijih pop bendova u Srbiji, rado slušani Leksington bend, a da program iz oblasti rok muzike upotpune lokalne muzičke snage“.\nRistanović je izneo i podatak da je ovu manifestaciju ranijih godina posećivalo od 3 do 5 000 ljudi dnevno, te da se nada da će i ove godine poseta biti dobra, bez obzira što se Park fest održava samo jedno veče. Kao razlog svođenja programa na jednodnevni , naveo je finasijski momenat, i dodao da su se ranijih godina naplaćivale ulaznica, a da ovogodišnji slobodan ulaz, uz kvalitetan pop bend daje mogućnost da poseta festivalu bude i veća.\nUžičanin, Nikola Nikolić Džoni, koji će nastupiti na Park festu rekao je da će ovom prilikom „promovisati tri nove pesme“ za koje veruje da će se dopasti publici, a pored noviteta za nastup je najavio i publici dobro poznate pesme.\nDžoni je takođe rekao da je dogovoreno da ovogodišnji Park fest poprimi i humanitarni karakter , pa je zamolio Užičane da, u skladu sa mogućnostima, novčanim prilogom na festivalu pomognu rehabilitaciju i lečenje sugrađanke Valentine Marković.\n-Ono što je nama malo, nekom je mnogo- istakao je Nikolić ovim povodom, rekavši da će kutije za prikupljanje pomoći biti postavljene na festivalu.


Korisnici interneta svakog dana susreću se sa nekim od najpoznatijih - display advertising (oglašavanje u vidu banera), page branding (brendiranje stranice), content branding (brendiranje sadržaja)... Među njima i oglašavanje putem baze podataka i digital signage koji imaju posebne prednosti.\nOglašavanje putem baze podataka koju sami kreirate, odnosno upotrebom najsavremenijih softverskih rešenja, dolazi se do baze podataka svojih klijenata, a da ih pritom ne zamarate da ih oni sami ostavljaju, što je veoma čest slučaj.\nNa taj način dolazi se do lakše i preciznije segmentacije tržišta i kreiranja marketinških kampanja koje će biti namenjene ciljanom tržišnom segmentu.\nTakođe, ovaj onlajn prostor nam omogućava da plasiramo informacije o aktuelnim promocijama i akcijama u zavisnosti o kakvoj vrsti objekta se radi. Širok je dijapazon primene od HORECA objekata, tržnih centara, festivala, aerodroma, autobuskih stanica, SPA centara... Sama autorizacija korisnika se može vršiti na više načina, putem Instagram, Facebook, Twitter naloga...\nNeke od značajnih pogodnosti ovog vida oglašavanja su niži troškovi plasiranja onlajn reklama, merljivost, odnosno dostupnost podataka o ciljnoj publici, mogućnost fidbeka, na koji način je oglas uticao na prodaju, do kojeg broja posetilaca je oglas stigao. Takođe, omogućava formatiranje, kreiranje interaktivnog sadržaja u kome korisnici mogu direktno učestvovati. Širok spektar prezentacije promotivnih poruka putem slike, videa, zvuka... Putem onlajn prostora može geografski ciljati publika, prilagođavati oglas konkretnom korisniku na osnovu njegovih preferencija i potreba.\nSvi ovi načini oglašavanja donose različite pogodnosti. Pre svega, vrlo lako i brzo se mogu menjati reklamne poruke, a nekoliko poruka, proizvoda i usluga možete predstaviti na jednoj reklami. Onlajn oglašavanje, takođe, ne može se ignorisati, odnosno isključiti kao što je to slučaj sa televizijom, radijom.\nTakođe poruke, odnosno informacije, se mogu emitovati iz jednog centra na velikom broju monitora, s tim što svaka jedinica ima mogućnost emitovanja drugačijeg reklamnog sadržaja koji karakteriše brza i visoka prilagodljivost konkretnoj situaciji.


Novi propisi EU za održivije kućne aparate | EurActiv Srbija\nNovi propisi EU za održivije kućne aparate\nObjavljeno : 01.10.2019.\t Tweet\nEvropska komisija usvojila je 1. oktobra nove mere za eko-dizajn proizvoda poput frižidera, mašina za pranje veša, mašina za sudove, televizora, čime su nastavljeni napori da se smanje evropski ugljenični otisak i računi potrošača za energiju.\nUnapređenje eko-dizajna proizvoda doprineće sprovođenju principa "Energetska efikasnost na prvom mestu" koji je među prioritetima Energetske unije EU.\nKako je saopštila EK, prvi put te mere uključuju zahtev da se proizvodi mogu popraviti i reciklirati. Ocenjeno je da će se unapređenjem radnog veka aparata, održavanja, mogućnosti za ponovnu upotrebu, nadogradnju, recikliranje i upravljanje otpadom doprineti ispunjavanju ciljeva kružne ekonomije.\nKomisija procenjuje da će te mere, uz energetske oznake usvojene u martu, doneti uštedu od 167 TWh finalne potrošnje energije godišnje do 2030.\nTo odgovara godišnjoj potrošnji energije Danske i znači smanjenje CO2 ekvivalenta za više od 46 miliona tona.\nZa evropska domaćinstva, nove mere znače uštedu od oko 150 evra godišnje u proseku.\nNova ušteda dolazi na već ostvarenu zahvaljujući odredbama o eko-dizjanu i energetskim oznakama koje, očekuje se, treba da donesu godišnju uštedu od oko 150 miliona tona naftnog ekvivalenta do 2020, što odgovara godišnjoj primarnoj potrošnji energije Italije.\nZa potrošače to znači u proseku za 285 evra manji račun za struju na godišnjem nivou.\nEvropski komesar za klimatske akcije i energetiku Migel Arias Kanjete istakao je da je eko-dizajn ključni elemenat u borbi protiv klimatskih promena i direktan doprinos ciljevima Pariskog sporazuma o klimi.\n"Kao korak ka našem dugoročnom cilju potpuno dekarbonizovane EU do 2050, naša strategija energetske efikasnosti i eko-dizajna postaje još značajnija", rekao je Kanjete.\nDirektorka Evropske organizacije potrošača (BEUC) Monik Gojens (Monique Goyens) rekla je da će novi zahtev da proizvod bude popravljiv pomoći da se produži vek malih kućnih aparata koji se prebzo kvare.\n"Ključno je da napustimo trend 'bacanja' koji iscrpljuje prirodne resurse i prazni novčanike potrošača", zaključila je Gojens.\n: Od septembra bez halogenih sijalica u EU\n: Zbunjujuće oznake za energetsku efikasnost u EU


Subvencije poljoprivrednicima Novog Sada – EU projekti\nU okviru Programa podrške za sprovođenje poljoprivredne politike i politike ruralnog razvoja Uprava za privredu raspisala je javni poziv poljoprivrednim proizvođačima sa teritorije Grada Novog Sada za subvencionisanje dela kamate za kratkoročno kreditiranje poljoprivredne proizvodnje, navedeno je u saopštenju ove institucije.\nPoziv je namenjen registrovanim poljoprivrednim gazdinstvima koja su zainteresovana za kratkoročne kredite kod poslovnih banaka, za nabavku obrtnih sredstava, na 12, odnosno na 18 meseci uz učešće Grada u subvencionisanju dela kamate (10%). Banke koje su ispunile uslove Javnog poziva koji je raspisala Gradska uprava za privredu i koje će odobravati poljoprivrednim gazdinstvima subvencionisane kredite su Banka Intesa Beograd-regionalni centar Novi Sad i OTP banka – akcionarsko društvo Novi Sad.\nSredstva za subvencionisanje dela kamate za odobrene kredite obezbeđena su u budžetu Grada novog Sada i iznose ukupno tri miliona dinara. Tekst javnog poziva objavljen je na sajtu Grada Novog Sada i na oglasnim tablama mesnih zajednica.\nRok za podnošenje zahteva je do utroška sredstava, a najkasnije do 10. oktobra 2015. godine.\nTagsagrar, agrikultura, banka inteza, finansiranje, fond za razvoj, grad novi sad, gradska uprava, kamata, konkursi, kredit, kreditiranje, ministarstvo poljoprivrede, nsz, otp banka, poljoprivreda, poljoprivrednici, proizvodnja, subvencije


Srpske žene piju muški - Semberske\nDate: Januar 21, 2018\nZA godinu dana, u Srbiji se popije 12 litara čistog alkohola po glavi stanovnika, čime je, upozoravaju stručnjaci, zabeležen dramatičan porast u odnosu na prethodnih nekoliko decenija! I dok su hitna zbrinjavanja i trovanja sve češća, broj onih koji se prijavljuju na lečenje, međutim stagnira. Jedina promena u Specijalnoj bolnici za bolesti zavisnosti jeste da mladi i obrazovani ljudi, među kojima je sve više žena, sada čine čak trećinu zavisnika od alkohola, i da je među njima ima sve više menadžera, advokata i medicinskih sestara.\nDva standardna pića dnevno za muškarce i jedno za žene, sa “pauzama” dva dana nedeljno, jeste evropska preporuka sa kojom se usaglasio Nacionalni program prevencije u Srbiji. Lekari, međutim, upozoravaju da ovakvo pravilo ne treba shvatiti bukvalno, jer je svaka osoba “priča za sebe”.\n– Koliko dobro neko podnosi alkohol, zavisi od organizma. Neko pije više i nije mu ništa, dok neko drugi ima mamurluk, bolove ili teže posledice, iako je pio manje – kaže za “Novosti” doktor Danijel Galun, specijalista hirurgije za jetru i pankreas. – Jetra može dugo da “toleriše” alkohol, naizgled bez ikakvih tegoba. Ali kad-tad to stigne na naplatu, pa dolazi do zapaljenja, fibroza, alkoholnih ciroza ili u najgorim slučajevima, karcinoma.\nDa je svako napijanje štetno, bez obzira na količinu, slaže se psihijatar Tatjana Ćurić iz Specijalne bolnice za bolesti zavisnosti u Beogradu. Podaci govore da je jedna od četiri smrti kod mladih muškaraca u Evropi povezana sa korišćenjem alkohola. Koliko olako shvatamo ovaj problem, govori podatak da 80 odsto najmlađih u Srbiji svoje prvo alkoholno piće popije kod kuće, u krugu porodice.\n– Kod mladih se alkoholizam deli na tri faze, a to je povremeno eksperimentisanje, redovno pijenje uz zloupotrebu i na kraju zavisnost. Razlog za preterivanje u piću najčešće je depresija, želja za oslobađanjem od unutrašnje tenzije i stišavanje potisnutog besa – kaže psihijatar Tatjana Đurić.\nDa su mladić ili devojka ozbiljno “zaglibili” u problem sa alkoholom, lekari procenjuju prema fenomenu “prve čašice”. Ukoliko se nikada ne zaustavljaju na prvoj čaši, već ih svaki put “vuče” da piju dok se ne napiju, to može da bude ozbiljan znak na putu ka zavisnosti. Ako ne mogu da odbiju alkohol, niti da izdrže duži vremenski period da ne piju, onda imaju osobine koje odaju mladog zavisnika. Često prisutan fenomen jeste i “prekid filma”, pri čemu osoba ne može da se seti šta je radila u alkoholisanom stanju, sa kime je provodila vreme ili kako se vratila kući.\n– U krajnjoj fazi, kada naglo gubimo toleraniciju na alkohol, pa se napijemo od samo jednog ili dva pića, znači da je došlo do oštećenja celog organizma, a posebno mozga – objašnjava doktorka Đurić.\nKada osoba jednom postane alkoholičar, nikad više, upozoravaju naši sagovornici, ne može da pije umereno, bez obzira na to da li se lečila i koliko dugo nije popila alkohol.\nl PRVA faza – Sve više pije, ali ne može da se napije. Javlja se nakon višegodišnjeg unosa alkohola\nl DRUGA faza – Pićem se ublažava napetost, pojavljuje se alkoholna amnezija i “prekidi filma”\nl TREĆA faza – Nemogućnost apsinencije od alkohola, pojava “fenomena prve čaše” i “fenomena belih miševa”\nPrevious : Đorđe Balašević pred prepunim SPENS-om: “Živimo u zemlji u kojoj čovjeka ubiju s pet metaka u leđa”\nNext : ZADUŽUJU SE ZA GOLO PREŽIVLJAVANJE: Građani Srpske iz godine u godinu dižu SVE VIŠE KREDITA


Saveti protiv Srbije - Печат - Лист слободне Србије\nПочетна/Друштво/Saveti protiv Srbije\nАлександар Дунђерин 10/06/2010\tДруштво Оставите коментар\nNacionalni saveti formirani su u trenutku najžešćih akcija Mađarske za ujedinjenje svih Mađara i reviziju granica, u vreme dok traje politička, ekonomska i kulturna ofanziva Turske na Balkanu\nU nedelju 6 . juna 2010. godine, 15 manjinskih zajednica (oko 250.000 birača) izabralo je svoje predstavnike za Nacionalne savete. Prema očekivanju, pobednici ovih izbora su Savez vojvođanskih Mađara (SVM) Ištvana Pastora (77,22 % za nacionalni savet Mađara), Partija za demokratsko delovanje (PDD) Rize Haljimija (81,02 % za albanski nacionalni savet) i, donekle, Bošnjačka kulturna zajednica (BKZ) muftije Zukorlića (48,89 % za Nacionalni savet Bošnjaka).\nČinjenica da su apsolutnu vlast na ovim izborima osvojili predstavnici manjinskih partija koji ionako participiraju na raznim nivoima vlasti (recimo, SVM na republičkom, pokrajinskom i lokalnim, a PDD u opštinama na jugu Srbije), ostaje pitanje na koji će to način novi Nacionalni saveti učiniti zaštitu prava nacionalnih manjina kvalitetnijom nego što je bila do sada, i kako to oni tek od ovog trenutka postaju partner vlasti u Republici.\nS druge strane, ideja da će Nacionalne savete činiti reprezenti nacionalnih manjina koji neće ujedno predstavljati i političke aktere, posle rezultata izbora naprosto ne stoje, budući da su učesnici izbora bile uglavnom stranke ili organizacije nacionalnih manjina, direktno podržane od strane određenih manjinskih partija.\nI, konačno, velika ovlašćenja koja Nacionalni saveti imaju na planu kulture, obrazovanja, informisanja i službene upotrebe jezika i pisma, u velikoj meri može da još više destabilizuje situaciju i u Srbiji, i u regionu, budući da oni dodatna prava, i specifičnu autonomiju u donošenju određenih odluka, obezbeđuju upravo u trenutku najžešće akcije Mađarske za ujedinjenje svih Mađara i reviziju granica, te političke, ekonomske i kulturne ofanzive Turske na Balkanu.\nUostalom, izbori za Nacionalni savet Bošnjaka predstavljali su u velikoj meri za ovaj deo građana Srbije referendumsko pitanje – koju islamsku zajednicu podržavaju. To što je ubedljivu pobedu izvojevao Muamer Zukorlić, muftija Islamske zajednice u Srbiji – koji je u kampanji otišao toliko daleko da je izjavio kako Srbiju ne oseća kao svoju domovinu – može samo da najavi novo zaoštravanje odnosa u Raškoj oblasti. Tim pre što je Zukorlić, neposredno pred izbore, izjavio kako zvanični Beograd treba da bude srećan što on nije destabilizovao situaciju u Raškoj oblasti devedesetih i početkom 21. veka, kada je ona bila izuzetno komplikovana. To što požar nije izbio pre deset ili petnaest godina ne znači, dakle, ukoliko se prati nit izlaganja muftije Zukorlića, da Raška oblast neće postati žarište početkom druge decenije ovog veka. Ukoliko se, preti Zukorlić, ne prekine diskriminacija Bošnjaka u Srbiji.\nMuftija, predsednik kulturne zajednice, ili ostrašćeni političar: Muamer Zukorlić\nZaista je nejasno o kakvoj diskriminaciji Bošnjaka govori muftija, budući da njihovi predstavnici učestvuju u vlasti, kako u Beogradu, tako i u opštinama Raške oblasti, da postoji Univerzitet pod patronatom Zukorlićeve Islamske zajednice, da se čak najavljuje i otvaranje kulturnog centra „Mehmed Paša Sokolović“, gradnja novih džamija, otvaranje bosanskohercegovačkog konzulata u Novom Pazaru. Sva prava koja se tiču kulture, obrazovanja, slobode veroispovesti, jezika Bošnjaka u Srbiji, o kojima bi Nacionalni savet trebalo da vodi računa, već postoje (i to izraženija nego u drugim državama), a pored toga muftija ni ne želi da se bavi prevashodno tim temama, već najavljuje „pregovore sa Beogradom o autonomiji Sandžaka“!? To samo dokazuje da Nacionalni saveti mogu da postanu političke institucije, i da u velikoj meri mogu da ugroze vitalne interese države Srbije.\nSa druge strane, poraz liste Bošnjački preporod (osvojio svega 15,54 odsto glasova), kojeg je podržavao lider Socijaldemokratske partije Srbije Rasim Ljajić, dakle političar koji participira u republičkoj vladi, trebalo bi posebno da zabrine zvanični Beograd. I susedne države imaju problema sa nacionalnim manjinama. Ima ih, recimo, i Rumunija sa mađarskom nacionalnom manjinom (veoma brojnom – milion i po ljudi), čiji pojedini predstavnici (Marko Bela i Klemen Hunor iz RMDS) traže u rumunskom parlamentu autonomiju za Sekeljfeld (regija u kojoj Mađari čine 75 odsto stanovništva), ali su se rumunske vlasti potrudile da najjača mađarska partija u toj zemlji ipak ostane lojalna Bukureštu.\nSituacija u vezi sa Nacionalnim savetom Mađara nije ništa manje komplikovana i upozoravajuća, iako predstavnici mađarskih partija koriste znatno sofisticiraniji rečnik nego muftija Zukorlić. Tako ubedljiva pobeda SVM-a – i to baš u trenutku kada mađarski parlament donosi setove zakona u kojima se mogu uočiti namere za obnavljanje Velike Mađarske (najpre Zakon o dvojnom državljanstvu, a potom i proglašenje 4. juna /Trijanonski sporazum/ za Dan nacionalnog jedinstva u zemlji i svetu), a čelnici najjače mađarske partije u Srbiji oduševljeno mu aplaudiraju (Ištvan Pastor je smatra istorijskom) – jasna je poruka Srbiji šta misle i žele njeni građani mađarske nacionalnosti.\nIako se u medijima provlači teza kako će ovaj Nacionalni savet, između ostalog, omogućiti da pojedina informativna glasila (recimo subotički „Mađar so“) ili obrazovne i kulturne institucije, ne budu više utočište za pojedine partijske kadrove – nju su rezultati izbora u potpunosti demantovali. Tačno je to da je uređivačku politiku „Mađar soa“ u potpunosti određivao SVM. Ali do sada je to morao da čini najpre preko Vojvođanske skupštine, a zatim Nacionalnog saveta vojvođanskih Mađara, a od sada će mu posao biti znatno lakši, jer će to pravo obezbeđivati većinski paket akcija u novoformiranom Nacionalnom savetu, ovoga puta potpuno legitimno izabranom.\nObeležavanje "kosovske nezavisnosti" u Preševu po njemu je tek kulturna aktivnost: Riza Halimi\nMeđutim, kao i slučaju Bošnjaka, i kada je reč o Mađarima u Vojvodini i njihovom budućem delovanju u okviru Nacionalnog saveta, da se pretpostaviti kako se predstavnici ove nacionalne manjine neće zadovoljiti učvršćivanjem prava na informisanost, uživanju u nacionalnoj kulturi ili sticanju obrazovanja na mađarskom jeziku. Uostalom, mađarska manjina je valjda jedina manjina u svetu koja na svom jeziku ima čak i program javnog servisa (Drugi program Radio-televizije Vojvodine). Dakle, i do sada su na planu informisanosti, kulture i obrazovanja Mađari imali izuzetno visok stepen prava, a u pojedinim mestima Vojvodine čak i više prava od većinskog, srpskog stanovništva. Setimo se samo slučaja Stare Moravice gde u osnovnoj školi nije bilo uslova da se pored odeljenja na mađarskom jeziku formira i odeljenje na srpskom jeziku. Uostalom, i sledeći podatak je dovoljno rečit: za vreme dok je Sekretarijat za obrazovanje i kulturu držao SVM (Zoltan Jegeš), AP Vojvodina finansirala je uglavnom multi-kulturne višejezične (a obavezno barem dvojezične mađarsko-srpske) projekte.\nAli, ova prava, čelnici SVM-a (ali i DSVM-a) od sada mogu u velikoj meri da zloupotrebe, afirmišući malo pre pomenute ideje koje dolaze iz Budimpešte. Na osnovu izjava Šandora Egerešija („Dvojno državljanstvo doživljavam kao potvrdu pripadnosti jedinstvenoj mađarskoj naciji“), podrške Ištvana Pastora inicijativi predsednika Mađarske Lasla Šoljoma („Svi Mađari neodvojivi su deo jedinstvene mađarske nacije bez obzira na državne granice“), govora Bele Čorbe iz DSVM-a (optužio Nikolu Pašića za „falsifikovanje geografskih karata“) i komentara Andraša Agoštona koji u dvojnom državljanstvu vidi mogućnost za „političku integraciju Mađara bez (za sada) promene granica – opravdana je bojazan od političkog delovanja pojedinih novoformiranih Nacionalnih saveta u pravcu dalje dezintegracije Srbije.\nAko ništa drugo, Budimpešti će svakako posle formiranja ovog Nacionalnog saveta biti olakšana komunikacija sa legitimnim predstavnicima vojvođanskih Mađara, koje priznaje i Beograd. Imajući sve to u vidu, nije teško pretpostaviti da će Nacionalni savet Mađara imati samo formalno sedište u Novom Sadu, dok će se suštinski njime upravljati iz mađarske prestonice.\nNaravno, obezbediti dobre mehanizme pomoću kojih će nacionalne manjine u Srbiji moći da ostvare svoja prava (kultura, obrazovanje, veroispovest, jezik), jeste pažljiv gest države Srbije. Ali ne treba zaboraviti ni to da je Srbija jedina zemalja u regionu (a i šire), koja, uprkos svim ratovima koji su vođeni na Balkanu, nikada nije promenila strukturu stanovništva (osim na Kosovu i Metohiji, ali na štetu Srba), uvažavajući odvajkada prava nacionalnih manjina. Zato se i nameće pitanje: zbog čega je Beograd akciju stvaranja Nacionalnih saveta započeo baš u trenutku kada Budimpešta i Ankara ispoljavaju najveće imperijalne zahteve u poslednjih šest decenija. Da li je moguće da vlasti u Beogradu ne vide ono što vidi Bratislava, Bukurešt ili Kijev, barem kada su Mađari u pitanju?


Remzija Dacić osvojio titulu prvaka Evrope - Vijesti.me\n"Ovo je jedna od najtežih borbi koje sam imao u karijeri, a rival je bio snažan, čvrst, dobar i izuzetno spreman borac. Želim da zahvalim svima na podršci", naglasio je borac Aristona, nakon pobjede od 3:0. Edit\nRemzija Dacić (Foto: Arhiva "Vijesti")\nS.Ž. 21. april 2017, 21:11 ažurirano 4. april 2019, 22:41\nCrnogorski kik-bokser Remzija Dacić osvojio je titulu prvaka Evrope u lou-kiku do 66,8 kilograma WAKO Pro federacije, pošto je na 10. Splendid gran-priju jednoglasno pobijedio Mevlana Altuntasa iz Turske (3:0).\nU pet žestokih rundi, 25-godišnji Rožajac je uglavnom forsirao borbu iz kontre, protiv izuzetno snažnog kik-boksera iz Turske.\nSamo u trećoj i posljednjoj, petoj rundi Dacić je prvi ulazio u okršaje i imao je par izuzetno efektnih napada.\nNaročito sredinom treće runde kada je desnim aperkatom sjajno probio gard rivala a potom vezao seriju nožnih udaraca.\n"Nisam očekivao ovako tešku borbu. Ovo je jedna od najtežih borbi koje sam imao u karijeri, a rival je bio snažan, čvrst, dobar i izuzetno spreman borac. Želim da zahvalim svima na podršci", naglasio je borac Aristona, nakon pobjede od 3:0.\nViđeno je i pet uvodnih borbi i samo je crnogorski junior Vukan Kaljević uspio da iznudi brojanje rivalu, Lazaru Đorđeviću iz Srbije, koji je ostao na nogama i jednoglasno izgubio.\nJednoglasno su slavili i Denis Đoković, Miroslav Vujović i Dejvid Kajević, dok je borba između Mitra Dugalića iz Srbije i Milana Kubilisa iz Makedonije, završena preglasavanjem u korist makedonskog borca.


HARADINAJ: Ne koristite ubistvo za političke svrhe, ukoliko bude potrebno zatražićemo pomoć FBI | Ekspres.net\nHARADINAJ: Ne koristite ubistvo za političke svrhe, ukoliko bude potrebno zatražićemo pomoć FBI\nKosovski premijer Ramuš Haradinaj izjavio je sinoć da osuđuje ubistvo Olivera Ivanovića i pozvao da se ovaj zločin ne koristi za razne političke svrhe. On je to rekao na konferenciji za novinare, nakon održane sednice saveta bezbednosti, na kojoj se razgovaralo o bezbednosnoj situaciji na KiM, prenosi RTK na srpskom jeziku.\n“Ivanović je bio aktivan u političkom životu, zato ovo ubistvo ima mere političkih zloupotreba ili više od toga. Od trenutka kada smo saznali za ovu vest, institucije su završile svoje obaveze prema zakonu na licu mesta. Još uvek se nalaze tamo. Mi osuđujemo ovaj zločin i svaki pokušaj da se isti zloupotrebi za političke svrhe od bilo koga”, rekao je Haradinaj.\nHaradinaj je istakao da je ubistvo Ivanovića rezultat “spoljnog mešanja” i ukoliko bude bilo potrebno, kosovske institucije će radi rasvetljavanja njegovog ubistva zatražiti pomoć i od međunarodnih agencija, a posebno od američkog FBI-a.\n“Mislimo da je zločin na Severu rezultat mešanja van Kosova, nezakonitih mešanja,” rekao je kosovski premijer.\nHaradinaj je dodao i da je ubistvo Ivanovića izolovan slučaj i da je situacija na Kosovu stabilna, prenosi Radio Slobodna Evropa.\nTags kosovooliver ivanovicramuš haradinajubistvo\nNI REČ O UBISTVU IVANOVIĆA: Haradinaj o oružanoj pretnji pripadniku KP, ne i o atentatu VUČIĆ NA KOSOVU I METOHIJI: Beograd i Priština će razmenjivati informacije o ubistvu Olivera Ivanovića Srbija prosledila Prištini zapisnike sa saslušanja o ubistvu Olivera Ivanovića HARADINAJ: Spremni smo da ukinemo takse na srpsku robu, ako dobijemo međunarodne garancije da će Srbija priznati Kosov